text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Spyr bara
Spyr bara verður strikað
Teigurin Spyr bara her á heimasíðuni er farin í søguna.
Avgerðin er tikin av bygdarráði og umsiting í felag.
Orsøkirnar eru fleiri. Ein er, at mett verður, at tað er sera óheppið, at fólk sleppa at seta spurningar ónavngivin, og at hetta er við til at lækka støðið á kjakinum. Fleiri áheitanir eru komnar um hetta frá borgarum í kommununi.
Ein onnur orsøk er, at Vestmanna Kommuna heldur vil koma beinleiðis á tal við borgararnar. Hetta kann gerast, við at borgarar koma á Kommunuskrivstovuna til eitt prát, ella við at senda okkum fyrispurningar við telduposti ella vanligum posti. Harumframt er ein góður møguleiki á Facebook-síðuni hjá Vestmanna Kommunu; har ber eisini til at seta spurningar og gera viðmerkingar.
Vestmanna Kommuna vónar, at borgararnir skilja avgerðina, og at teir ikki halda seg aftur at seta spurningar, gera viðmerkingar og koma við atfinningum, hóast Spyr bara verður strikað.
Møguligt verður í eina tíð at fáa atgongd til Spyr bara í teiginum til vinstru á heimasíðuni, men bert fyri at kunna lesa gamlar spurningar og svar. Seinni verður leinkjan strikað og nýggj leinkja løgd undir Kommunan → kommunalar tænastur.
Vinarliga
Vestmanna Kommuna
Vestmanna, 10. juli 2015
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
Mønustingur
Apríl 28 , 2011Ja, nú var illa vorði, nú fóru tvey tey mest fiskandi skipin í føroyska partrolaraflotanum av bygdini. Rykti hetta teppið undan allari vón um at fáa eitt vinnuliv upp aftur at standa í Vestmanna?? Nú hava verið nógvir dalar og toppar vinnuliga í mínum langa lívi, men hesin dalurin tykir mær at vera tann djúpasti, eg kann minnast, nógv djypri enn hann fyrst í 90- árunum, einasti munur til tað betra í so máta er Als, men tað er, sum tá kellingin pissaði í sokkarnar, tað verður stokkut og einki at byggja framtíðina á. Tað verður ikki leingi fyrr enn Kvívík og Vestmanna kunnu samanberast vinnuliga, um henda gongdin heldur fram. Illa fórt tú Vestmanna, sum til fyri einum 20 árum síðan var ein av fremstu vinnubygdum í landinum og við øllum teimum tænastufunktiónum, sum ein slík eigur at hava, nú er alt farið í onnur støð: SEV, sýslumaður, posthús, timburhandil, sjúkrakassi, skipasmiðja, fiskavirki o.s.fr. Nú er bara eftir at fara aftaná sjálvur, men fyri okkum gomlu er vón fyri stavn, Grønanes!!!!
Eru eingir/ongar framfýsnir/framfýsnar menn/konur eftir í bygdini, sum kunnu "tage kampen op"????
Eg skal ikki siga eigaran av nevndu trolarum ringan fyri at hann seldi, hvør hevði ikki hoykna í knøunum, um onkur stóð og veitraði viðmilliónum av krónum undir nøsini á einum, tað mundu verið teir flestu.
Ná, men "efter regn kommer sol", so kanska er onkur glotti, sum eg ikki havi varnast, ferðavinnan kanska????
Verður lagt út uttan stórvegis viðmerking.
Vit harmast, at Vestmenningur og Fram eru seldir, men vit vænta framvegis, at gongd kemur aftur á vinnulívið í Vestmanna.
Webcamera
Apríl 27 , 2011Eg ætlaði bara at spyrja einaferð enn um nær webcameraði verður í ordan aftur ,nú er langt síðan tað skuldi verða gjørt ,hopi tað verður skjótt ,vinalig heilsan frá Hirtshals
Viðvíkjandi lækna
Apríl 15 , 2011Veit kommunan ( frá heilsumálaráðnum) um nakar hevur søkt kommunulæknastarvið í Vestmanna? Langt síðan umsøknin var í bløðunmum. Ein burdi vitað nú, um nakar er settur.
Umráðandi ,at so stór bygd sum Vestmann hevur lækna. Vónandi fylgir kommunan við hesum.
Heilsan frá einum annars vælnøgdum vestmenningi
Kommunulæknastarvið í Vestmanna hevur ikki verið lýst leyst enn. Lýst varð eftir kommunulækna í Vestmanna læknadømi, men hetta var kommunulækni í Kollafirði, sum eisini er partur av okkara læknadømi; hesin er settur.
Sambært Heilsumálaráðnum verður arbeitt við fyribils loysn í Vestmanna í eitt tíðarskeið. Kommunan samskiftir við myndugleikarnar um málið.
Vetrafriðing
Apríl 15 , 2011Hoyrdi í útvarpinum at fiskimálaráðið hevur uppskot um vetrarfriðing um allar Føroyar, og at hetta ikki kemur at kosta kommunum eitt oyra :-) Hvussu kann hetta lata seg gera ?
Vit vita heldur ikki, hvussu hetta letur seg gera. Okkum kunnungt var hetta eitt krav frá kommununum í Suðuroy.
Okkurt uppskot hevur verið um, at bøndur (festarar) kundu fáa endurgjald frá búnaðarstovuni (av festikontu ella úr onkrum grunni).
sólorka
Apríl 07 , 2011hvat er sólorka
Sólorka kemur, sum orðið eisini sigur, frá sólini. Í høvuðsheitinum skal sólorka til alt, tí um vit onga sól høvdu, var heldur einki lív á jørðini. Vit menniskju og alt, sum grør rundanum okkum, fær orku frá sólini. Um eingin sól var, frystu høvini, og tað bleiv so mikið kalt, at lív ikki kundi verið til, og harafturat vildi tað verið bølamyrkt. Sólin er, so at siga, motorurin hjá jørðini. Hon ger, at vatn fordampar úr høvunum, fyri seinna at regna og harvið veita vætu til alt lív á jørðini. Av sólstrálunum verða 30 % bend frá aftur jørðini, ímeðan 70 % sostatt raka jørðini. Hetta er nóg mikið til, at jørðin uppá ein tíma fær meira orku frá sólini, enn øll heimsins lond brúka í orku uppá eitt ár! Tá man er úti í sólini, merkist sólin heit, men í veruleikanum fáa sólstrálurnar mýlini í luftini til at flyta seg skjótari, og tað er hetta, ið kennist sum hiti. Jú skjótari mýlini flyta seg, jú heitari kennist tað. og tað er eisini hetta, sum ymsu sólorkuskipanirnar brúka til at framleiða orku. Vit nevna her tríggjar sólorkuskipanir: Vatnsólhitaskipan, luftsólhitaskipan og sólsellur. Vatnsóhitaskipanin hitar vatn, sum síðani verður brúkt í eini miðstøðuhitaskipan, Luftsólhitaskipanin hitar luft, sum síðani verður blást inn í bygningin. Sólselluskipanin ger beinleiðis ravmagn burturúr sólorkuni.
Bátastevna
Apríl 01 , 2011Vita tit at siga mær, nær bátastevnan í Vestmanna er í ár
Vinarliga
Hildur
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


c: text/html

text:
Avreiðingarnøgdin og avreiðingarvirðið hevur verið støðugt lágt seinastu nógvu árini. Betri fiskiár vóru frá aldarskiftinum fram til 2007. Í miðal var nøgdin tilsamans góð 125 túsund tons hesi árini. Síðan 2007 hevur veiðan av feskfiski, ið er farin um avreiðingarskipanina, í miðal verið um 75 túsund tons. Í fjør vórðu avreidd smá 75 túsund tons, sum er eitt vet frægari enn í 2015.
Avreiðingar kalla vit alt tað, sum verður skrásett um avreiðingarskipanina. Hetta verður eisini umtalað sum feskfiskaveiðan (sí viðmerking aftast). Í avreiðingunum er allur fiskiskapur hjá føroyskum skipum og bátum á føroyskum sjóøki, føroyska veiðan í íslendskum sjóøki og fiskiskapurin á Flemish Cap. Uppsjóvarfiskur er ikki við í hesi uppgerð.
Gongdin í avreiðingarvirðinum fylgir ikki altíð gongdini í avreiðingarnøgdunum neyvt, sum sæst á myndini omanfyri. Fyri virðið eru fiskaprísirnir avgerandi. Avreiðingarvirðið er eisini fallið seinastu árini. Avreitt varð fyri um 1,2 milliardir í miðal árini 2000-07. Seinastu fimm árini hevur miðal avreiðingarvirðið verið 750 millliónir. Í fjør varð virðið smáar 900 milliónir, sum er 5% ella góðar 37 milliónir betri enn í 2015.
Í talvuni niðanfyri síggjast avreiðingarnar í nøgd og virði fyri úrvald fiskasløg í 2015 og 2016.
Upsa-, toska- og hýsuveiðan í fjør samanborin við undanfarin ár
Eitt vet meiri av upsa varð avreitt í 2016 – góð 1.500 tons, sum er 6% meiri enn í 2015.
Sjálvt um nøgdin á upsa vaks nakað, so minkaði virðið 11% í 2016.
Meðan toska- og hýsunøgdin hevur verið lág seinastu nógvu árini, hevur upsafiskiskapurin roynst nakað betri. Men seinastu árini hevur nøgdin av upsa eisini verið nógv fallandi, einans góð 24 túsund tons í fjør. Til samanberingar vórðu í miðal árini 2005-2010 avreidd góð 53 túsund tons av upsa.
Av toski vórðu avreidd góð 6% ella 600 tons fleiri í 2016 enn í 2015. Virðið vaks 12%, so prísirnir á toski hava roynst nakað betri í 2016 í mun til 2015
Nøgdin av toski hevur verið støðugt lág seinastu 10 árini - í miðal um góð 10 túsund tons. Tey góðu 12.000 tonsini, sum vórðu avreidd í fjør, er lítið samanborið við árini 1996 til 2005 - tá varð avreitt tvífalt og trífalt meir av toski enn tað, vit hava sæð seinastu árini.
Hýsunøgdin í 2016 var smá 300 tons størri enn í 2015, og er enn lág. Í fjør vórðu bert avreidd góð 3.800 tons, samanborið við um 20.000 tons í miðal árini 2001-2007.
Svartkalvin størri týdning
Sum oftan staðfest fyrr, og sum nevnt omanfyri, so hevur veiðan eftir teimum týdningarmiklu fiskasløgunum tosk, hýsa og upsi ikki hildnast nakað serligt seinastu árini. Tað eru tó onnur fiskasløg í hesum tíðarskeiði, sum hava fingið størri týdning. Eittnú svartkalvin. Myndin niðanfyri vísur avreiðingar av svartkalva. Síðan 2010 er nøgdin av svartkalva trífalda og verður hugt eftir avreiðingarvirðinum, so er virðið á svartkalva hetta tíðarskeið vaksið úr góðum 34 milliónum í 2010 upp í 162 milliónir í 2016 – ein vøkstur á 370%.
Dagførd hagtøl um avreiðingarnar til og við 2016 eru tøk í hagtalsgrunninum. Har eru meira útgreinaðir upplýsingar, bæði á fiskaslag, nýttan reiðskap og keyparabólkar.
Viðmerking: Avreiðingar av feskfiski er uppgjørt í landaðari vekt, tvs. tað verður ikki lagt upp fyri, at nakað verður avhøvdað, annað kruvt og uppaftur annað bara ísað runt/óviðgjørt. Tað mesta er ísaður fiskur, tó eru tað nøkur skip, sum frysta umborð. Havast skal í huga, at avreiðingarnar siga einki um, hvussu stór royndin hevur verið.

robotstxt: allowed

filter: keep


text:
- Tíðindi, mentan og ítróttur
Dýrast í Íslandi, Sveis og Noregi
EFTA-londini Ísland, Sveis og Noreg høvdu í 2017 hægsta prísstig fyri matvørur og tænastur til húsarhald. Tað vísa nýggjastu tølini frá hagstovuni í ES, Eurostat, og hagtølini fyri prísstig á vørum og tænastum. Tað skrivar forskning.no.
Prísstigið í hesum trimum londum var ávikavist 66, 59 og 43 % yvir miðalstigið í teimum 28 ES-londunum. Í Danmark, Svøríki, Finnlandi, Luksemburg og Írlandi var miðalstigið eisini høgt - millum 22 og 42 % yvir miðal.
Hinvegin hava londini í Balkan lægsta prísstigið í kanningini. Í t.d. Makedónia og Bulgaria var prísstigið umleið helvtina av miðaltalinum fyri øll 28 ES-londini.
Hagtølini vísa, at í 2017 var dýrast at keypa matvørur og rúsdrekka í Sveis, Noreg og Íslandi. Í Makedónia, Rumenia og Póllandi vóru hesar vørur bíligast.
Rúsdrekka og tubakk dýrsta í Íslandi og Noregi
Dýrast at keypa rúsdrekka og tubakk er í Íslandi og Noregi, har kostar tað umleið dupult so nógv sum miðalprísurin í Evropa.
Rúsdrekka og tubakk er eisini dýrt í Írlandi og Bretlandi, vísa høgtølini. Bíligasta rúsdrekka og tubakk er at fáa í Makedónia, Serbia, Bosnia og Herzegovina og Albania.
Hagtølini frá Eurostat vísa, hvat húsarhald í evropiskum londum rinda fyri vørur og tænastur. Tað er eisini hetta, sum myndin omanfyri vísir. Har sæst, at Ísland, sum er grøni stabbin, í næstum øllum førum liggur omanfyri hini londini á prísstiganum.
Í 2017 hevði Noreg dýrastu matvørur og alkoholfríar drykkivørur í Norðurlondum, meðan Danmark hevur hægstu prísirnir fyri bólkin: bústaður, ljós og brennievni.
Donsku prísirnir fyri bústað, ljós og brennievni vóru 10 % hægri enn í Íslandi, 17 % hægri enn í Finnlandi, 26 % omanfyri Noreg og 37 % omanfyri svensku prísirnar.
Ísland hevði serstakliga høgt prísstig fyri møblar, húsarhaldsútbúna og viðlíkahald av innbúgvi, og hetta er møguliga tí, at flutningskostanðurin til Íslands skal leggjast afturat, skrivar forskning.no.
Sí eisini


text:
26.03.2018 - Av: fp
Komið í gongd við Karlstadmodellinum - innleiðslubók til Karlstadmodellið
Í sambandi við ráðstevnuna um málmenning eftir Karlstadmodellinum varð útgáva av bókini "Komið í gongd vid Karlstadmodellinum!", ið Javni hevur fingið týtt úr norskum, við stuðli úr Mentamálaráðnum. Bókin er ein innleiðslubók til Karlstadmodellið, sum er ætlað teimum, sum arbeiða við børnum, ungum og vaksnum við máltrupulleikum, í barnagarði, skúla og bústaði, teimum ið taka avgerðir í barnagarði og skúla, umframt foreldrum og næstringum hjá barninum við málsligum trupulleikum.
Bókin er bygd upp við stuttum fakligum inngangum, og eftir teir koma søgur við tí verkliga og ávísingar til bøkurnar um háttalag, har til ber at læra meira um uppgávur og tilfar.
Endamálið við bókini er at geva íblástur og stuðla tey vaksnu, sum eru um tann við málsligum trupulleikum, soleiðis at tey megna at fara í gongd og halda fram at venja málið. Tað er eisini eitt mál, at tú eftir at hava lisið bókina sært møguleikar, tú sjálv/ur hevur at minka um trupulleikarnar við samskiftinum við børn, ung ella vaksin, sum hava avbjóðingar við málinum.
Tað er eingin “rættur” máti at venja mál. Vit eru øll einstaklingar, sum samskifta, læra og menna okkum á ymiskan hátt – tað má virðast. Tí er tað grundleggjandi í Karlstadmodellinum at laga seg til tann einstaka.
Bókin kostar 198 krónur, og fæst til keyps hjá Javna og í bókhandlunum.


text:
Mánadagin bórust tey tíðindi, at niðurlendski forsætisráðharrin, Mark Rutte, hevði ringt til løgmann í sambandi við, at Føroya Løgting í vikuni skuldi viðgera nýskipanaruppskotið fiskivinnuni viðvíkjandi.
Seinni frættist, at íslendski uttanríkisráðharrin hevði stílað bræv til føroyska vinnumálaráðharran um sama mál.
Í gjár frættist so, at íslendska altingsforkvinnan hevur ringt til fleiri føroyskar politikarar í somu ørindum.
Og í dag frættist sanniliga, at niðurlendska sendistovan í Keypmannahavn vil hava danska forsætismálaráðið at leggja seg út í føroyskt tilfeingislógarsmíð.
Miðlarnir hava viðgjørt hesa útlendsku uppíblanding merkiliga lítið – portalarnir at kalla als ikki – teir hava kanska sín lýsaraskara at hugsa um og eru soleiðis møguliga múlabundnir.
Enn einaferð er almenna kringvarpið einasta vón, skal ljós varpast á hetta málið.
Og spurningurin er ógvuliga einfaldur:
Hví leggja útlendskir politikarar á hægsta stigi seg út í føroyska fiskivinnulóggávu?
Tað gera teir sjálvsagt, tí at niðurlendskir og íslendskir pengamenn vinna hóp av peningi úr tí tilfeingi, sum er ogn Føroya fólks.
Áhugavert hevði verið at fingið tølini á borðið:
Tá ið 1000 kr. eru vunnar úr føroyskum fiskatilfeingi, hvussu nógvar krónur hava tá hesir partar vunnið:
- Fiskimenn?
- Reiðarar, ið ikki umboða útlendsk áhugamál?
- Reiðarar, ið umboða útlendsk áhugamál?
- Niðurlendskir og íslendskir reiðarar?
Áhugavert hevði eisini verið at frætt frá øllum yrkisfeløgum, um tey taka undir við, at útlendskir politikarar leggja seg út í føroyska lóggávu.
Og sama er galdandi fyri allar flokkar á tingi:
Taka tit undir við, at útlendskir politikarar leggja seg út í føroyska lóggávu?
Upplýsast kann, at Mark Rutte flokspolitiskt er liberalur. Íslendski uttanríkisráðharrin, Guðlaugur þór þórðarson, og altingsforkvinnan, Unnur Brá Konráðsdóttir, eru úr Sjálfstæðisflokkinum, sum er vinaflokkur føroyska Fólkafloksins.
Í dag komu eingi álit úr Vinnunevndini. Er tað veruliga so galið, at ávísir politikarar skulu hava grønt ljós frá hollendingum og íslendingum, áðrenn álitini verða latin løgtinginum, so avgerð kann takast í hesum tingmáli?
Í Bóndabrekku í Havn 29. juni 2017
Árni Dahl


text:
Danjal av Rana 13.11.2017 (18:43)
Pedagogarnir royna dialog
Pedagogfelagið hevur fingið eitt útspæl frá lønardeildini og situr nú og roknar upp á tað, sigur Jógvan Philbrow, formaður í Føroya Pedagogfelag.
Meðan Felagið Føroyskir Sjúkrarøktarfrøðingar eru í verkfalli á aðru viku, eru sáttmálasamráðingarnar millum Fíggjarmálaráðið og Føroya Pedagogfelag komnar í gongd. Umboð fyri partarnar hava verið á fundi í dag. Í farnu viku segði Jógvan Philbrow, formaður í Føroya Pedagogfelag, at tað heilt víst var vandi fyri, at tey fóru í verkfall, um lønardeildin í Fíggjarmálaráðnum ikki var til at tosa við, men eftir fundin í dag er tónin ikki fult so áloypandi.
- Vit hava verið á fundi við lønardeildina og nú sita vit og rokna upp á tað, sigur Jógvan Philbrow. Hann vil ikki koma nærri inn á, júst hvat tað er, tey rokna upp á ella hvussu nógv lønardeildin hevur bjóðað teimum, men í øllum førum er tað nokk til at tey halda tað vert at hyggja nærri at.
Hann sigur, at fundur verður aftur millum partarnar í næstu viku.
- Tað er eingin trygd fyri, at alt spælir saman á ein slíkan hátt, at vit eru nøgd, og tí kann tað framvegis vera, at vit fara í verkfall. Vit eru als ikki komin á mál enn, sigur Jógvan Philbrow.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Enniberg ger framskygda íløgu
Bíligari rakstur, minni útlát og leingjan av livitíð uppá 10 ár. Hetta er úrslitið av eini umbygging av eitt av okkara veteran flaggskipum á Atlantic Fair messuni í Klaksvík.
Á Atlantic Fair í Klaksvík fer Enniberg seinni í dag, kl. 16, at verða tikið fram sum eitt gott dømi uppá eina framskygda íløgu.
Mortan Johannesen, reiðari á Enniberg umhugsaði fyri nøkrum fáum árum síðani støðuna hjá Enniberg. Eftir eina skipaða tilgongd við greiningararbeiði saman við MEST varð avgerð tikin um at skifta meginpartin av maskinlutunum út við nýggja dagførda útgerð.
Á framløgu á Atlantic Fair í dag fer Sunvard Joensen, Teknistovuleiðari á MEST, at staðfesta, at teir á Ennibergi hava tikið røttu avgerð, nú úrslitið fyriliggur, og skipið hevur verið roynt seinastu mánaðirnar.
Tey á Ennibergi kunnu nú fara til fiskiskap við einum dagførdum og meiri nýmótans skipi. Skipið dálkar nevnliga umhvørvið munandi minni av tí at oljunýtslan er minkað yvir 20% - samstundis ferðin er økt úr 13 til 15 míl.
Samanumtikið snýr hetta seg um eina “win-win” íløgu, ið Mortan Johannesen hevur framt, har atlit eru tikin bæði til umhvørvið og rakstrarkostnaðin – samstundis sum reiðaríið sleppur undan eini størri íløgu í nýtt skip komandi 10 árini.
kelda:oljan.fo


text:
Kiran Jóanesarson
12.03.2018 - 22:17
Trolararnir í Barentshavinum gera skjótt av fyri tíðina.
Klokkan var farin beint av 9 í morgun tá ið Enniberg stevndi inn á Havnina, eftir at hava verið til fiskiskap í Barentshavinum.
Enniberg fór av Havnini tann 23 januar, og sigast kann ikki annað enn at fiskiskapurin hevur verið góður hendan túrin.
Enniberg hevur nú fiskað restina av kvotuni í norska partinum av Barentshavinum, sum var líka oman fyri 800 tons. Veiðan verður gjørd til flak umborð.
Við Enniberg hendan túrin vóru 38 mans, og skipari var Mikkjal Godtfred.
Akraberg kom á Fuglafjørð leygarkvøldið
Verksmiðjutrolarin Akraberg úr Fuglafirði, kom leygarkvældið til heimbygdina við fullari last.
Eisini Akraberg hevur fiskað í norska partinum av Barentshavinum, og teir høvdu 900 tons við heim, sum teir avhøvda og rundfrysta. Eisini hevði akraberg súrløgu við til Føroyar, og á henda hátt tekur Akraberg alt við til lands.
Við Akraberg hendan túrin vóru 24 mans, og skipari var Erland Olsen.
Gadus setti kós móti Føroyum leygardagin
Flakatrolarin Gadus úr Klaksvík setti leygardagin kós móti Føroyum við fullari last, sum verður gjørd til flak umborð.
Gadus hevur eins og Akraberg og Enniberg fiskað í norska partinum av Barentshavinum, og fiskiskapurin hevur verið góður.
Gadus byrjaði fiskiskapin tann 20 januar, og hevur nú fulla last - 750 tons við heim. Tað tekur umleið 5 døgn at sigla til Føroyar.


text:
Í sendingini Pressan, har altíð skilagóða Anna Ellingsgaard er vertur, luttók eg í dag í áhugaverdum kjaki við Martin Simonsen miðlafrøðing og blaðstjorarnar báðar Árna Gregersen og Eirik Lindenskov. Vit umrøddu blaðdeyðan, og eisini leiklutin hjá bløðunum í okkara demokratiska samfelag.
Eg haldi Árni Gregersen slóg seymin á heysin, tá hann vísti á, at miðilin sum so ikki er tað týdningarmiklasta, heldur eru tað redaktiónirnar, ið eru neyðugar fyri okkara samfelag. Øll kunnu gera sær ein miðil og sita í kjallaranum og fylla tilfar á hann. Tað sum er týdningarmikið er redaktionella viðgerin av málum.
Hoyr innslagið her


text:
Mint verður á oljuráðstevnuna, ið verður á Hotel Hafnia 20. mai.
Oljuvinnufelagið, Oljutingið og Miðlahúsið skipað í felag fyri ráðstevnuni.
Enn eru nøkur pláss eftir til oljuráðstevnuna 2010. Á skránni eru fleiri áhugaverdir fyrilestrar. M.a. fer umboð fyri ENI at greiða frá Anne Marie brunninum, DONG fer at greiða frá oljuleiting vestan fyri Hetland og Morten Hahn-Pedersen fer at greiða frá Esbjerg fyri og eftir oljuna.
Føroysku luttakararnir verða stjórin á Jarðfeingi, Petur Joensen, fyrrverandi formaðurin í Oljuráðleggingarnevndini, Árni Olafsson og Martin Heinesen, leiðari fyri landgrunsverkætlanina.
Ráðstevnan byrjar kl. 8.30 og verður sett av Johan Dahl, landsstýrismanni við Oljumálum.
Aftaná tiltakið á Hotel Hafnia verður hugnaløta í Miðlahúsinum/Miðlagarðinum við tónleiki og onkrum løttum afturvið.
Kostnaður fyri tiltakið er 900 kr fyri limir í Oljuvinnufelagum og Oljutinginum og 1.250 kr fyri ikki limir.


text:
20. Sep 2018
Nám X’arar vóru við í stóru venjingini við flogvøllin, ið fór fram hósdagin 19. septembur....
19. Sep 2018
Í vikuni var skúlahøllin karmur um ein forvitnisligan fyrilestur.
Vit fingu vitjan av Paul Eric Aspholm, sum er granskari í lívfrøði á granskingarstøðini “Svanhovd” norðast í Finnmørkini.
Hann greiddi hádeildini.....
18. Sep 2018
Kunnandi foreldrafundur í Nám X.
18. Sep 2018
Næmingar úr sjóvinnubreytini í Nám X høvdu góðan fiskifong í morgun.....
18. Sep 2018
Næmingur í miðlabreytini, Embla Egholm, hevur tikið hesa myndina av sólarrisinum í morgun. ...
18. Sep 2018
Navn: Reiðar Holm Joensen
Aldur: 16 ár
Bústaður: Kvívík
12. Sep 2018
Hugskotið veitir ráðgeving og kveiking til spírandi íverksetar.
04. Sep 2018
Við skúlaársbyrjan vóru nýggju Nám-Xararnir á seturskúla í Nesvík. Samansjóðing, sangløtur, kappingar o.a myndaðu túrin. Miðlabreytin var á staðnum. Sí myndir: ...


text:
Tibet
Tibet (tibetanskt: བོད, kinverskt: 西藏) er ein landslutur í Fólkalýðveldinum Kina. Allastaðni í landslutinum standa kloystur, og ein fjøld av fólkinum eru munkar. Landslagið í Tibet er í støðum ógvuliga vakurt, og her ganga rættiliga nógvir seyðir, jakkoksar og neyt. Hetta sæst eisini aftur í tibetanska matinum, har jakkoksakjøt, -mjólk, -ostur og -smør eru rættiliga vanlig. Tibetanski háslættin, ið fevnir um bæði Tibet, kinesiska landspartin Qinghai og partar av India, hevur nógv fjøll, men eisini stórar, slættar víddir. Miðalhæddin á háslættanum, sum viðhvørt verður nevndur ‘heimsins tak’, er hægri enn 4.500 metrar. Fleiri tibetansk tempul eru bygd inn í holur í fjøllunum. Í Tibet gerst myrkt rættiliga seint, tí Kina hevur bert eina tíðarsonu, hóast landið er so ógvuliga stórt, og tíðarmunurin millum Tibet og grannalondini beint vestan fyri markið er 2-3 tímar. Á sama longdarstigi sum Kina hevur Russland fimm ymiskar tíðarsonur.
Seinastu árini er tað blivið lættari og lættari hjá útlendingum at sleppa inn í Tibet, men kinesiska stjórnin broytir treytirnar hvørt ár. Fyri fáum árum síðani skuldu minst fýra við sama tjóðskapi fylgjast fyri at sleppa inn í Tibet. Í 2016 eru tó einastu treytirnar, at tú hevur galdandi visum til Kina, og at tú hevur eitt serloyvi at sleppa inn í Tibet. Kinesiskir statsborgarar kunnu ferðast frítt í Tibet, men tibetanarar úr Lhasa kunnu ikki fáa pass, tí Lhasa vanliga er høvuðssætið hjá Dalai Lama, tá hann ikki er í útlegd. Kinesiska stjórnin tykist halda, at um fólk úr Lhasa fara at ferðast um allan heim, kann tað gerast ein trupulleiki. Tó tykjast aðrir tibetanarar kunna fáa pass, men passið kann vera tikið frá teimum nær sum helst.
Landafrøði[rætta | rætta wikitekst]
Tibet verður ofta kallað heimstekjan, tí tað er hægsta land í heiminum. Tibet er so stórt sum Grønland. Meginparturin av tí er hægri enn 2.000 metrar. Høvuðsstaðurin eitur Lhasa. Hann stendur í tí fruktabesta partinum av landslutinum, har sum teir stóru garðarnir við abrikosutrøum, fersknutrøum og súreplatrøum eru. Og ímillum garðarnar er grasgóður bøur og grønur hagi, har seyður og jakkoksar ganga á biti. Á teimum turru heiðunum býr flytifólkið. Tey hava jakkoksar og onnur dýr, sum tola væl kulda. Jakkoksin mjólkar nógva og tjúkka mjólk, og mjólkin er høvuðsføðslan hjá flytifólkinum.
Søga[rætta | rætta wikitekst]
Fólkið í Tibet fekk leingi frið fyri øðrum, tey høvdu sítt land, sína mentan og sína trúgv fyri seg sjálvan.
Í Tibet vaks upp ein serlig grein av buddusmuni, sum tey kalla mahayanalæran. Høvuðsmaðurin fyri mahayanalæruna eitur Dalai Lama. Dalai Lama búði í Lasha saman við einum tali av munkum.
Í 1959 tók Fólkalýðveldið Kina ræðið í Tibet og gjørdi tað til ein kinverskan landslut. Dalai Lama, sum áður hevði stýrt landinum, mátti rýma til India og býr nú har í útlegd.


text:
Hann er føddur á Tvøroyri 27/11-1913. Hann tók preliminerprógv í 1929 og studentsprógv á Rungsted studentaskúla í 1932. Hann fór so at lesa læknafrøði í Keypmannahavn, tók læknaprógv í 1939 og embætislæknaprógv í 1942. Næstu fýra árini arbeiddi hann á ymsum sjúkrahúsum í Danmark, fór so heim aftur til Føroya í 1946 og røkti læknastarv í Norðurstremoy búsitandi í Vestmanna til 1949, tá ið hann gjørdist landslækni og flutti til Havnar; landslæknastarvið røkti hann til 1979.
Sum landslækni var hann bundin av óteljandi nevndarálitisstørvum, men kortini greiddi hann, umframt at hava frálæru í læknafrøði m.a. á Føroya Sjómansskúla, úr hondum fjøltáttað bókaverk og føroyskum fróðskapi var hann dyggur stuðul, soleiðis var hann formaður í Føroya Fróðskaparfelag 1952-74 og næstformaður 1974-77, næstformaður í Fróðskaparseturráðnum 1956-74 og formaður 1974-77, harumframt í ritstjórnini fyri Fróðskaparriti 25-ára-skeiðið 1952-77.
Bókaverk hansara fevna um ymislig evni. Hann hevur skrivað hóp av læknafrøðiligum ritgerðum, m.a. doktararitgerðina »Studier over brysternæringens udbredelse og betydning belyst pá et materiale af 4948 spædbørn født i ægteskab i Holbæk amt i árene 1939-42«, 1954. Innan alisfrøðina hevur hann ikki minst málsliga gjørt slóðbrótaraverk við bókini »Alisfrøði« 1969.
Men hann hevur eisini víst føgrum listum ans, hann var leingi formaður í Listafelag Føroya, og sum ítriv hevur hann fingist við at flyta útlendskan bundnan skaldskap yvir á føroyskt mál - glæsiligt úrslit er bókin »Eystanduni« við týðingum úr kinversku T'ang tíðini, 1976.
Úr: Árni Dahl: Bókmentasøga I-III. Fannir. 1980-83. (GG. Seinast dagført í 1983).


text:
Orð og lag: Albert E. Brumley
Týtt: Kajfinn Hammer
1. Í hjarta mínum tónar sangur alt síðan Jesus frelsti meg,
ei iðrað eg havi, takk og lov, at eg leit á Hans Navn.
Tí Hann mær bjargaði frá glatan, ei meir ein trælur eri eg,
ei iðrað eg havi, takk og lov, at eg leit á Hans Navn.
Niðurlag: Ei iðrað eg havi, at eg leit á Hans Navn,
mín sál tá fann hvílu í frelsunnar havn.
Av hjarta ein lovsang nú syngja eg kann:
Ei iðrað eg havi, takk og lov, at eg leit á Hans Navn.
2. Mítt hjarta fylt av gleði er, tí náðin hon er so rík og stór,
ei iðrað eg havi, takk og lov, at eg leit á Hans Navn.
Hann lovað hevur mær eitt heim í Himlinum, tá ið heim Hann fór,
ei iðrað eg havi, takk og lov, at eg leit á Hans Navn.
3. Hann sjálvur leiðir meg og javnar gøtuna sum eg ganga skal,
ei iðrað eg havi, takk og lov, at eg leit á Hans Navn.
Jesus er við mær, kraft Hann gevur so at eg málið nái væl,
ei iðrað eg havi, takk og lov, at eg leit á Hans Navn.


text:
Nýggj ritstjórn fyri Fróðskaparrit tikið við
Eftir áheitan frá Fróðskapi hava Erla Olsen, Hans Andrias Sølvará og Magni Mohr átikið sær at verða ritstjórar fyri Fróðskaparrit.
Tey taka við eftir Dorete Bloch, sálu, og Elin Súsonnu Jacobsen, sum í heyst boðaðu frá, at tær fóru at leggja frá sær, tá rit nr. 61 var komið út. Tað kom út í februar 2015.
Ritstjórnin hevði sín fyrsta fund 10. mai. Har avgjørdi ritstjórnin saman við forlagnum Fróðskapi at halda fram við útgávuni av Fróðskaparritum sum higartil. Miðað verður eftir at geva út rit nr. 62 til aðalfundin hjá Fróðskaparfelagnum, sum verður í november 2015.
Eins og higartil skulu allar greinar javnlíkametast, áðrenn tær kunnu verða góðkendar til útgávu í Fróðskaparritum. Hetta kann taka fitt av tíð. Semja var tí um at heita á granskarar, sum ynskja at fáa greinar í Fróðskaparrit 62, um at boða ritstjórnini frá sum allarskjótast. Evstamark fyri at senda lidnar greinar til ritstjórnina er 1. august 2015.
Fráboðanir og greinar skulu sendast til teldupostadressuna frodskapur@setur.fo . Har ber eisini til at venda sær við spurningum um ritið.
Eitt av átrokandi málunum hjá nýggju ritstjórnini er at fáa ritið skrásett í ymsum dátugrunnum. Farið verður undir hetta arbeiðið beinanvegin. Uppá longri sikt er ynski at fáa ritið online við leypandi útgávu og open access. Hetta verður farið undir at kanna í leypi av árinum.
Fróðskaparrit er føroyskt vísindatíðarrit, sum er komið út í bók árliga síðani 1952. Nýggjastu bøkurnar fáast til keyps í bókabúðunum. Allar útgávur, uttan tann seinasta, síggjast eisini talgildar á heimasíðuni www.tidarrit.fo
-
19.09.2018 SetriðTalgilda tín býKomandi fríggja- og leygardag (21.-22. september) verður ski...
-
12.09.2018 Føroyamálsdeildin Til lesandiFara vit heldur at speaka enskt?“Størsti mentanarvarðin er føroyska málið, og at tað má taka...
-
11.09.2018 Altjóða SkrivstovanMarkleys Útbúgving 2018Í ár verður Markleys Útbúgving fyriskipað hósdagin 13. septe...


text:
Nýtt vísindaligt hjálparfólk á Føroyamálsdeildini
Sanna Andrassardóttir Dahl byrjar í starvinum 1. februar
Sum vísindaligt hjálparfólk fer Sanna m.a. at røkja Bandasavnið. Í Bandasavninum eru upptøkur við frásagnum, kvæðum og sangum, bæði úr eldri og nýggjari tíð. Í alt eru uml. 2100 ljóðbond á goymslu. Fyri framman stendur stóra uppgávan at fáa savnið talgilt og lættari atkomiligt. Harumframt fer Sanna at vera vísindastarvsfólkunum á Føroyamálsdeildini til hjálpar, t.d. í sambandi við ráðstevnur, kunning av ymsum slag, seminar og vísindaligar útgávur.
Sanna hevur kandidatútbúgving í bókmentavísindum frá universitetinum í Lund, BA-nám í íslendskum frá Háskóla Íslands og er um at vera liðug við seinastu próvtøkurnar í hjánámi í føroyskum. Hon hevur úr øðrum størvum royndir við skráseting og tænastuveiting.
Í alt 25 umsóknir vóru til starvið.
-
19.09.2018 SetriðTalgilda tín býKomandi fríggja- og leygardag (21.-22. september) verður ski...
-
12.09.2018 Føroyamálsdeildin Til lesandiFara vit heldur at speaka enskt?“Størsti mentanarvarðin er føroyska málið, og at tað má taka...
-
11.09.2018 Altjóða SkrivstovanMarkleys Útbúgving 2018Í ár verður Markleys Útbúgving fyriskipað hósdagin 13. septe...


text:
Klaksvíksgrunnurin
Klaksvíksgrunnurin
Tá ið Klaksvíkar Sjónvarpsfelag varð avtikið í 1987, varð peningaognin hjá felagnum sett í grunn, sum fekk navnið Klaksvíksgrunnurin, og hesin hevur til endamáls at stuðla vælgerandi tiltøkum í Klaksvík og Norðoyggjum innan mentan, upplýsing og annað.
Í nevndini fyri grunnin sita Signhild V. Johannesen og Steinbjørn O. Jacobsen umboðandi Býráðið og Hansina Iversen, umboðandi Mentamálaráðið.
Soleiðis søkir tú stuðul
Freistin at søkja stuðul er 1. juni, og allar innkomnar umsóknir verða viðgjørdar á nevndarfundi sama mánað. Avgerandi fyri, hvørt stuðul verður latin ella ikki, eru viðtøkurnar, sum m.a. staðfesta, at stuðul í størst møguligan mun skal latast tiltøkum, sum eru “Klaksvík og Norðoyggjum til mennan og frama, tað verið seg mentunnarlig, sosial, upplýsandi og onnur tiltøk”.
Fullfíggjaðu viðtøkurnar fyri Klaksvíksgrunnin kunnu lesast niðanfyri.
Umsóknir til Klaksvíksgrunnin skulu sendast sum teldupostur til klaksvik@klaksvik.fo og umsóknin skal innihalda hesar upplýsingar:
Umsøkjari
- Heitið á verkætlan/tiltaki
- Ábyrgdarpersónur/felag
- Navn, bústaður, samband, kontonummar og møguligt v-tal
- Aðrir luttakarar í verkætlanini
Verkætlanin/tiltakið
- Endamál
- Hvussu er tiltakið knýtt at endamálsgreinini í viðtøkum grunnsins
- Arbeiðsgongd – hvussu verður verkætlanin framd
- Staðseting og tíðarætlan
Fíggjarætlan fyri verkætlanina
- Útgreinað fíggjarætlan við bólkaðum útreiðslum og inntøkum
Aðrar viðkomandi upplýsingar og møgulig fylgiskjøl
Viðtøkur fyri Klaksvíksgrunnin
Grein 1.
Navn Grunnsins er: Klaksvíksgrunnurin
Grein 2.
Endamál grunnsins er:
At stuðla øllum vælgerandi tiltøkum sum eru Klaksvíkini og Norðoyggjum til mennan og frama, tað verið seg mentunnarlig, sosial, upplýsandi og onnur tiltøk.
Grein 3.
Fyri virksemi grunnsins heftir bert tann eginogn grunnurin til einhvørja tíð eigur. Stovnsfæ grunnsins er kr. 500.000,00.
Grein 4.
Nevndin er hægsti myndugleiki grunnsins. Í nevndini sita 3 limir, soleiðis at ein limur verður valdur fyri 3 ár og tveir limir fyri tvey ár. Limirnir kunnu veljast aftur. Nevndin skipar seg sjálv við formanni og næstformanni.
Grein 5.
Í nevndini sita eitt umboð fyri Landsstýri, eitt umboð fyri Klaksvíkar Býráð og eitt umboð fyri Føroyagrunnin. Landsstýri valt fyri 3 ár.
Grein 6.
Umsóknir um stuðul úr grunninum skulu vera nevndini í hendi seinast 1. juni á hvørjum ári. Í apríl mánað á hvørjum ári setur formaðurin í nevndini eina lýsing í øll tey føroysku bløðini, har kunngjørt verður at stuðul kann søkjast úr grunninum, nær umsóknirnar skulu verða inni og hvørjar treytir skulu lúkast. Umsóknir sum stuðul skulu stílast til formannin.
Grein 7.
Nevndin viðgerð á árliga fundi sínum í juni mánað tær innkomnu umsóknirnar.
Umsóknirnar skulu viðgerast gjølliga hvør sær, og støðutakan um hvør umsókn skal fáa styrk úr grunninum, verða at avgera soleiðis, at endamál grunnsins verður fylgt.
Er ósemja um, hvør skal fáa stuðul, verður tað avgjørt við vanligum meiriluta.
Vísir tað seg, at hvør limur í nevndini halda uppá hvør sína umsókn, avgerð formaðurin, hvør umsókn skal fáa stuðul.
Grein 8.
Nevndin avgerð, hvussu stórur stuðul skal veitast hvørjari umsókn. Her skal havast í huga, hvussu nógvar umsóknir eru, hvussu umfatandi tær eru og hvørji tiltøkini eru. Nevndin skal tó í størsta mun royna at geva øllum seriøsum umsóknum styrk.
Nevndin kann tó bert veita stuðul í mun til, hvussu nógvar rentur eru komnar afturat til einhvørja tíð verandi høvuðsstóli, tó í mesta lagi 80% av teimum afturatkomnu rentunum, soleiðis at høvuðsstólurin altíð økist.
Er eingin umsókn um stuðul, ella metur nevndin, at tær umsóknir, sum innkomnar eru, ikki lúka tær treytir, endamál grunnsins setur, verður ongin stuðul veittur tað árið.
Grein 9.
Roknskaparárið er álmannakkaárið.
Roknskapurin verður grannskoðaður á hvørjum ári og skal liggja frammi í Býráðsskrivstovuni í Klaksvík til almenningin at síggja.
Nevndin velur grannskoðara.
Samsýningin fyri at sita í nevndini er sett til 500,- kr. árliga.
Grein 10.
Nevndin kann koma við uppskotum til broytingar í viðtøkunum, men hesar broytingar skulu góðkennast av Landstýrinum.
Verður grunnurin av eini ella aðrari orsøk tikin av, skulu ognir felagsins fella til: Frítíðarheimið fyri brekað í Klaksvík og Norðoya Vistarheim, helvtina til hvønn partin.
Landsstýrið skal góðkenna avtøku grunnsins.


text:
Georg 19.12.2017 (12:02)
Nøkur fá orð til minnis um Kristin Ellefsen, verkfrøðing úr Miðvági
Tað vóru eini syrgilig og óvænta boð at fáa, at Kristin Ellefsen var farin. Gaman í, hann var 75 ár, men hann bar seg sum ein unglingi, slankur, boysin og bragdligur.
Sum yngri var hann eitt sindur prúður, men seinastu nógvu árini livdi Kristin sunt, ansaði eftir, hvat hann át og helt seg í góðum formi. Hann gekk túrar út í Nípu nærum hvønn dag - og skjótt gekk hann. Eg møtti honum ofta í haganum og fylgdist onkuntíð við honum. Tað var ferð á honum.
Tað var hugaligt at vera saman við Kristini. Hann var altíð í góðum hýri, hevði eitt glimt í eygunum og dámdi at skemta.
Fólk, sum eru barnvaksin við Kirkjar, hava eitt serligt vitborið og jaligt skemtingarlag, sum onnur í bygdini ikki makta. Hetta skemtingarlagið hevði Kristin eisini, og mangan var hann sera beinrakin við sínum viðmerkingum.
Kristin var ein privatur maður. Hann helt seg eitt sindur fyri seg sjálvan, las nógv, men hevði, hóast tað, stóran áhuga fyri tí, sum fyrifórst í samfelagnum. Sum eg skilti á honum, tosaði hann mest við Eirik, Høgna á Tormansbakka og Rasmus hjá Peturi.
Eg havi eina kenslu av, at Kristin, tað tíðina eg kendi hann, var ein eydnusamur maður, hevði tað gott og hvíldi í sær sjálvum líka til tað seinasta. Hann var góður við familju sína og glaður fyri tær løtur, hann var saman við teimum. Serliga var hann fegin um abbabørnini, hann hevði fingið.
Honum dámdi eisini væl at ferðast og var uttanlands á nærum hvørjum ári. Eisini í heyst var hann burtur í nakrar vikur.
Fáar daga, áðrenn hann doyði, koyrdi eg við honum inn á býráðsskrivstovuna. Hann hevði júst keypt bil og var sera fegin um hann. Fortaldi, at Rasmus hjá Peturi hevði sæð henda bilin, ein dagin hann var í Havn, og hevði sagt honum frá. Hann helt seg hava gjørt eitt gott keyp.
Hóast farin um pensiónsaldur, var Kristin aktivur á arbeiðsmarknaðinum og gjørdi nógv arbeiðir, serliga fyri kommununa. Ja, hann var upptikin nærum hvønn dag av onkrum arbeiði, sum hevði við kommununa at gera. Lagnunnar speisemi er tað, at hann, nú hann andaðist, arbeiddi við at gera útbjóðingartilfar klárt til at víðka um kirkjugarðin í Miðvági.
Tað fyrsta, eg minnist til Kristin, var, tá eg sum smádrongur hugdi eftir teimum vaksnu, tá teir spældu fótbólt. Tá legði er merki til hansara. Eg helt hann vera tann besta spælaran á vøllinum. Tá um dagar var ikki so nógv spælt saman, sum nú, heldur var satsað uppá einmans avrik, tú skuldi duga at “reka”. Eg minnist, hvussu fermur Kristin var við bóltinum, hartil mundi hann vera sterkur, hann hevði ofta lætt við at sleppa ígjøgnum verjuna hjá mótpartinum, og málini fekk hann nógv.
Minnist hann eisini sum ein lívligan og glaðan ungling við motorsúkklu, tá hann kom niðan á Rygg at vitja Heina hjá Gudmundi.
Vit báðir Kristin komu at arbeiða saman, tá eg í 1984 var settur í starv á skrivstovuni hjá Miðvágs kommunu. Tá arbeiddi Kristin sum tekniskur leiðari, hálva tíð hjá Miðvágs kommunu og hálva tíð hjá Sørvágs kommunu og hevði gjørt tað í nøkur ár.
Í samskifti mínum gjøgnum árini við Hans Arna, Hans hjá Skúla Jóan Paula, Martin í Vatnsoyrum og fleiri, havi eg skilt, at Kristin var settur í starv hjá kommununi, tí virksemið øktist munandi. Kommunan gjørdi fleir arbeiðir sjálv, fleiri arbeiðsmenn vóru settir og maskinamboð vóru keypt. Kommunala arbeiðsfólki gjørdi tá útstykkingar og legði kloakkir umframt alt annað viðlíkahaldsarbeiði.
Í hesum árum var Miðvágs Skúli gjørdur og eisini Heilsumiðstøðin. Her var Kristin partur av eftirlitinum.
Um somu tí var eisini var bátahylurin gjørdur. Hann hevði flotbrúgvar, sum mundi vera eitt nýbrot í Føroyum tá. Seinni fór Kristin eisini at selja flotbrúgvar og eykalutir til hesar.
Vit báðir Kristin arbeiddu saman í nøkur ár, áðrenn hann byrjaði fyri seg sjálvan. Hann helt tó fram við at átaka sær arbeiðir fyri kommununa.
Kristin hevur, alt tað eg minnist, víst stórt samfelagssinni - borgarligur um ein háls. Hann hevur sett pening í nógvar vinnufyritøkur, eins og hann hevur projekterað ókeypis, fyri at fáa gongd á ymiskt virksemið. Hetta var serliga í áttatiárunum, tá hann var í góðum árum og kreftirnar vóru nógvar. Hann var við í nógvum skipakeypum og øðrum eisini.
Ein av fyritøkunum, Kristin setti pening í, var Global. Tað var honum dýrt. Tá Global fór á húsagang, misti Kristin alt, hann átti. Samstundis, sum hetta hendi, minkaði arbeiðið á ráðgevingarfyritøku hansara alsamt, tí Føroyar blivu raktar av djúpari fíggjarkreppu.
Kristin noyddist tá, sum so mangir aðrir føroyingar í nítiárunum, at flyta av landinum at finna sær arbeiði. Hann arbeiddi í fleiri ár sum verkfrøðingur í Vjetnam og Russlandi. Eisini arbeiddi hann sum kommunuverkfrøðingur í Grønlandi í nøkur ár.
Kristini longdist tó altíð heimaftur á klettarnar. Hann byrjaði tí aftur við ráðgevingarfyritøku síni í Miðvági, meini tað var í 2006 og hevur havt hana síðani.
Hesi árini, síðan eg byrjaði at arbeiða hjá kommununi, havi eg havt sera nógv samskifti við Kristin. Nógvar eru tær uppgávur, hann hevur loyst fyri kommununa og altíð hevur hann verið góður at heita á. Onki vas, róligur og skilagóður og hartil ærukærur. Nógvan ágang hevur hann fingið, tí at arbeiða fyri eina kommunu, er ikki altíð so takksamt. Ágangin tók hann við tolsemi. Hann segði ofta, at tey meina einki ilt við tað, tað man fara at laga seg, tað er ikki persónligt.
Eg hoyrdi ongantíð Kristin tosað ilt um nakran persón. Hann kundi skemta, men var altíð við tí góða orðinum.
Hann fer at vera nógv saknaður av okkum á býráðsskrivstovuni. Hesar fáu dagarnar, síðan hann slóknaði, havi eg longu fangað meg í, fleiri ferðir at hugsa, at hatta má eg líka tosa við Kristin um – tað ber bara ikki til longur - nummar 227706 svarar ikki.
Nú, hann ikki er longur, merki eg veruliga, hvussu týdningarmikil hann var, bæði fyri meg persónliga og fyri kommununa.
Eg havi mist ein góðan vin og samstarvsfelaga og tað er svárt.
Gangi dagliga fram við húsum hansara. Tað er ein ótrúliga tóm kensla at síggja tey myrk og at eingin bilur stendur í túninum..
Sakna vit hann nógv á býráðsskrivstovuni, veit eg, at saknurin er so mikið størri hjá familjuni. Tit kenna tómleikan nógvar ferðir størri enn vit og høvdu heldur ikki roknað við, at hann skuldi fara so brádliga. Eg biði um, at Harrin styrkir tykkum í hesi sváru tíð.
Friður verið við minninum um Kristin.
Georg
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Áki Bertholdsen 12.06.2018 (13:42)
Í næstu viku siglur Smyril aftur sum vanligt
Arbeiðið at yvirhála tann eina motorin á Smyrli, gongur sum ætlað. Tað sigur Jóan Petur Abrahamsen, rakstrarleiðari á Strandferðsluni. Tað var í seinnu hálvu í mai, at tey fóru undir arbeiðið at yvirhála teir fýra motorarnar á Smyrli.
Ein motorur verður tikin í senn og gongst sum ætlað, tekur tað tríggjar, fýra vikur at yvirhála hvønn motorin. At Smyril hevur siglt við skerdari motororku hevur eisini ávirkað ferðaætlanina og tískil hevur ferðaætlanin verið broytt hesa tíðina.
Og Jóan Petur Abrahamsen sigur, at arbeiðið gongur júst sum ætlað, og at tey nú eru í ferð við at seta motorin saman aftur. Og gongst sum ætlað, fer Smyril aftur at sigla eftir vanligu ferðaætlanini fyrst í næstu viku.
Men tað verður bara í tvær vikur, tí beint eftir jóansøku verður annar motururin tikin frá, tí tá skal hann yvirhálast og tá verður ferðaætlanin aftur broytt. Tað er tryggari at hava ein steðg ímillum fyri at fáa vissu fyri, at motorurin, sum er yvirhálaður, gongur sum ætlað, áðrenn vit taka ein annan motorin sundur, sigur hann.
Rakstrarleiðarin sigur, at væntandi siglur Smyril sum ætlað aftur beint upp undir ólavsøku. Men so verður friður fyri motorunum til næsta ár, tá ið triði motorurin skal yvirhálast, og í 2020 skal so tann fjórði motorurin yvirhálast. Tað er tann nýggi motorurin, sum varð settur í tíðliga í 2014, tá ið tann eini motorurin á Smyrli brádliga fór í knús.
Og næsta heyst skal so Smyril eisini uttanlands í dokk í einar tríggjar vikur og tá verður tað okkurt annað skip, sum skal røkja suðuroyarsiglingina. Men hvat tað verður fyri skip, er púra óvist enn.
Tað kanst tú lesa meiri um her: Smyril í dokk: Fáa einki avloysaraskip enn.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
-
1929 dage ago |
Ikki sjónligt á web |
Svend |
0
Í summarfrítíðini broytir bókasavnið upplatingartíðirnar: Frá 1. til 12. juli er bókasavnið stongt vegna høvuðsreingerðing og gjøgnumgongd av tilfarinum. Frá 15. juli...
Les meiri »
-
1929 dage ago |
Tíðindi |
Svend |
0
Næstan 3.000 hava sæð, 22 hava deilt og yvir 100 hava viðmerkt at teimum dáma boðskapin í seinasta uppslagnum á facebook-síðuni hjá Bókasavninum við Løkin. Og tølini hækka...
Les meiri »
-
1935 dage ago |
Tiltøk |
Svend |
0
Á Eystanstevnu hevur bókasavnið eyka opið. Leygardagin og sunnudagin 15. og 16. juni hava vit eyka opið. Báðar dagarnar frá kl. 14.00 til 18.00 Á stevnuni hava vit pappír,...
Les meiri »
-
1935 dage ago |
Kunning |
Svend |
0
EBI- Elektroniskar Bókasavnstænastur á Interneti EBI er eitt samstarv, skipað millum fólka- & skúlabókasøvn og skúlar um felags hald av elektroniskum bókasavnstænastum á...
Les meiri »
-
1937 dage ago |
Ikki sjónligt á web |
Svend |
0
Grundlógardagin 5. juni er bókasavnið stongt. Opið er aftur sum vanligt hósdagin 6. juni...
Les meiri »
-
1943 dage ago |
Tíðindi |
Svend |
0
Yvir 80 fólk vitjaðu Bókasavnið við Løkin hóskvøldið 23. mai, tá Edmund W. Joensen legði sítt fyrsta yrkingasavn Kalt kaffi fram. Tiltakið byrjaði og endaði við at Edmund...
Les meiri »
-
1951 dage ago |
Tiltøk |
Svend |
0
Næmingakonsert Mikudagin 22. mai klokkan 17:00 hevur Nes Sóknar Musikkskúli konsert á bókasavninum við Løkin. Tað eru næmingarnir hjá Katju Volovelskaja og Ken Jones, ið fara at...
Les meiri »
-
1952 dage ago |
Tiltøk |
Svend |
0
Forkunnug framløga av yrkingasavni Hóskvøldið klokkan hálvgum átta verður forkunnugt yrkingasavn lagt fram í Bókasavninum við Løkin í Runavík Tað er lambamaðurin, Edmund W...
Les meiri »
-
1984 dage ago |
Tíðindi |
Svend |
0
Í sambandi við at Eysturoyar dansifelag er vertur fyri LANDSDANSISTEVNUNI 2013, hava bókasavnið og Eysturoyar dansifelag gjørt eina forkunnuga framsýning á bókasavninum. Vit hava...
Les meiri »
-
1994 dage ago |
Tíðindi |
Svend |
0
Vegna Søvn Landsins hevur Landsbókasavnið ábyrgd av skipa yvirlit og hagtøl um føroyskar bókaútgávur. Hesin tíðindastubbin er av heimasíðuni hjá Landsbókasavninum. Í 2012...
Les meiri »


text:
- Tíðindi, mentan og ítróttur
Magnus spældi í Dansiorkestrinum í Tórshøll
Tak niður
Frá hann var 12 ára gamal gekk Magnus Jacobsen til klaver hjá Rigmor Restorff Rasmussen. Tað førdi so til, at tann 26 ár eldri Erling Isholm fimm ár seinni bað tann tá 17 ára gamla Magnus verða við í Dansiorkestrinum í Tórshøll. Dansiorkestrið varð "húsorkestur" í Tórshøll í 4 og eitt hálvt ár, t.v.s. bólkurin spældi har fast tvey kvøld um vikuna, og repertoirið fevndi um vals, two-step, tango, rhumba o.s.fr. Hoyr 87 ára gamla tónleikaran, tann einasta, sum livir eftir av manningini í Dansiorkstrinum, greiða frá um gamlar dagar. Hann er sera fyrikomandi maður og ikki bleikur fyri at tríva í onkran slagara frá gomlum døgum á klaverið - ella rættari "flyglið" - sum prýðir stovuna í hugnaliga heiminum uppi undir Kerjum í Havn


text:
Írsku RTÉ bóru tíðindini í gjár, at sjálvur formaðurin í antidopingareftirlitsnevndini hjá FINA leggur frá sær, umframt tveir aðrir limir úr nevndini á átta, tí at FINA ikki vildi fylgja einmælta tilmælinum frá nevndini, um hvussu hvør einstakur russi skuldi kannast áðrenn møguliga luttøku á OL í Rio.
Í staðin sóu tey fyrst tá ið kappast varð, hvør ið slapp at luttóku, og fingu heldur ikki svar uppá eitt bræv har tey tá bóðu um frágreiding frá FINA.
FINA verjir seg í dag við, at OL er eitt tiltak undir IOC, har avgerðin um russararnar varð tikin av IOC og CAS, og at hóast tey í FINA greiddu frá støðuni hjá hesi nevnd, so lá endaliga avgerðin ikki hjá FINA.


text:
Atlantic Airways og Smyril Line styrkja ferðavinnuna
Tað er fantastiskt og mennandi at hoyra, at tvær av teimum størstu fyritøkunum í ferðafólkaflutningsvinnuni og sum virka altjóða, nú ætla at byggja tvey nýggj hotel í Tórshavn - henda vakstrarstrategi skapar valutainntøkur umframt nýggj og fleiri arbeiðspláss. Við hesum nýíløgum verður givið eitt ordans boost til menningina av ferðavinnuni
Tað er áhugavert at fylgja kjakinum um framtíðarætlanirnar hjá hesum fyritøkum, báðar hava stórar ætlanir um at byggja tvey hotellir í Tórshavn.
Hettar eru sólskinsøgur, har leiðslurnar í báðum feløgum hava rós uppiborðið.
Tað fall mær tí fyri bróstið, at Vinnunevndin hjá Løgtinginum hevur kallað landsstýrismannin í vinnumálum til samrøðu, serliga um ætlanirnar hjá Atlantic Airways at byggja hotel.
Soleiðis um eg skilti forkvinnuna í vinnunevndini í útvarpssamrøðu, segði hon, at Atlantic Airways fyrst og fremst skuldi útvega ferðafólki bílagar og góðar ferðaseðlar.
Jamen, tað kann saktans lata seg gera, nevnliga við at økja um inntøkumøguleikarnar við einum hotelli - eisini kallað vertikal integratión í veitingarketuni hjá einari fyritøku. Eg ivist onga løtu í, at leiðslan í Atlantic hevur vektað fyrimunir og vansar og tikið hædd fyri tí økta váða at byggja eitt hotel.
At hesi feløgini í ferðavinnuni gera hesar íløgur, nevnliga fyri at økja um inntøkumøguleikarnar og skapa arbeiðspláss, skulu vit fegnast um.
Vit hava bíðað leingi eftir, at aktørar, almenn og privat vinnufeløg, gera hesar íløgur, sum eru so hart tiltrongdar í ferðavinnuni, soleiðis at vit nú seta inn at fáa fleiri ferðafólk til landið - hetta eru sólskinsøgur, sum eiga rós uppiborði.
Lat kapital og virkisfús framtíðarrættað feløg, almen sum privat vinnufeløg, sleppa at menna okkara vinnu og land.
Vit hava tosað nokk um ferðavinnu, nú skal handlast - hesi feløgini gera nakað ítøkiligt við at menna Føroyar sum ferðamannaland.
Annfinn Brekkstein
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Menningarkvotan í Vestmanna í vanda
Prát við Jóan Paula í Geil
Segði Rigmor Dam ov nógv um tíðindaleiðaran?
Samgongulimur: Tunnilin til Fámjins verður boðin út í morgin
Fuglafjarðarsendingin (3) - 20. sept. 2018
Jónfinn valdur til " ársins Vestmenning ", er staddur í Mauritania
Vestmannadagar: Veðrar úr Góðmansskor á uppboðsølu - veðrur fór fyri 6.500 kr
Kristin Michelsen misnøgdur við raðfestingina av tunlum
Góður gongutúrur í gjár - "Vestmannadagar" halda fram í dag
750.000 laksar deyðir í Sundalagnum
Vespureiðrið (90) - 24. sept 2018
Semja við handverkarafeløgini
Samhaldsfasti hækkar 1.045 kr. Lands/kommunukassar fáa 1.070 kr
Spreinging á Rókini 20/9-18
Finskur ráðharri í politiskum ódnarveðri tí hann hevur mótmælt fosturtøku
Stefan Løfven fallin
Opið bræv til Føroya Landsstýri og Føroya Løgting
Nógvur vindur í løtuni - bilur tikin av vindi
Hugnaløtan (34) - Gestur: Jeffri Johannesen
Eyðun Mørkøre - øll nýtast ikki at búgva í Havn
Hava funnið Endeavour hjá James Cook
Menningarkvotur kunnu misbrúkast uttan avleiðingar
Skuldsettur fyri dráp
R7: Fuglafjarðarsendingin beinleiðis í dag klokkan 15.00 til 17.00
Samband
Postboks 226
FO-600 Saltangará


text:
Praktisk kunning
Praktisk kunning
Plássini á dagstovnum, dagrøktarskipanini og frítíðarskúlanum hjá Klaksvíkar kommunu verða umsitin eftir reglugerðini hjá Klaksvíkar Býráð og galdandi løgtingslóg um dagstovnar og dagrøkt. Innihaldið á stovnunum fylgir galdandi kunngerð um virksemi o.a. á dagstovnum og dagrøktum.
Sum foreldur kanst tú gera tína ávirkan galdandi umvegis foreldraráðið á stovninum hjá barni tínum. Viðtøkurnar fyri foreldraráð á dagstovnum og dagrøkt í Klaksvíkar kommunu kunnu lesast her.


text:
Magnus Heinason er júst liðugur við yvirlitstrolingina á Føroyabanka um heystið, har 29 trolhál á ein tíma verða tikin. Tað var nógv til av hýsu, líka nógv sum metárið 2002 og var hetta hýsa í øllum støddum. Tað var framvegis lítið til av toski.
Vanliga fæst bert toskur, sum er yvir 80 cm langur, men í ár var ein partur av toskinum millum 60 og 75 cm langur. Hesin fiskur, sum møguliga er frá 2014-2016-árgangunum, kann møguliga fáa nøgdina av toski (í vekt) at økjast nakað komandi árini.
Les túrfrágreiðingina her.
Myndin vísir tað størsta hálið av hýsu hendan túrin, sum var 7,5 tons.


text:
§ 1. Vanligar treytir
Stk. 1. Hesin sáttmáli er galdandi fyri maskinmeistarar í vinnu á landi hjá limum Føroya Arbeiðsgevarafelags.
Stk. 2. Setanarprógv verða givin sambært løgtingslóg um setanarprógv, løgtingslóg nr. 20. frá 08. mai 2008
Stk. 3. Frítíðarreglur. Maskinmeistarar hava rætt til frítíð samb. løgtingslóg nr. 30 frá 7. apríl 1986.
§ 2. Serstøk setanarviðurskifti
Stk. 1. Leiðaraviðbót. Verður maskinmeistari settur í starv, sum til arbeiði, fyrisiting, dugleika ella annað hevur slíka serstøðu, at tær vanligu fyritreytir fyri niðanfyri nevndu lønir o.a.m. ikki hava gildi her, eiga partarnir sínámillum gera seravtalur um viðbøtur at lønini og møguligar aðrar treytir.
Stk. 2. Yvirtíðarviðbót. Eisini kunnu seravtalur gerast um viðbót fyri arbeiði uttanfyri vanliga arbeiðstíð og fyri yvirtíð.
Stk. 3. Fyrsta viðbótartrin er kr. 1.100 um mánaðin og kr. 600 skulu vera millum fylgjandi trin.
§ 3. Løn
Stk. 1. Maskinmeistarar verða løntir sambært setanartreytunum í hesum sáttmála. Inn-plaseringar í tað til eina og hvørja tíð galdandi lønartalvu verða at gera partanna millum út frá starvi, útbúgving og starvsaldri.
Stk. 2. Tá maskinmeistari verður fluttur upp í hægri lønarflokk, ber ikki til at seta hann á eitt lægri lønarstig, enn hann áður var á. Maskinmeistari hækkar í starvsaldri einaferð um árið, eisini hóast hann skiftir lønarflokk.
Stk. 3. Hin 1. juni 2018 hækkar lønin við 3,26 %.
Hin 1. juni 2019 hækkar lønin við 2,56 %.
§ 4. Starvsaldur
Stk. 1. Starvsaldurin er hin sami sum próvtøkualdurin, um so er, at viðkomandi síðan lokið prógv hevur starvast í fakinum. Starvsaldur verður rundaður uppeftir til heilan mánaða.
Stk. 2. Viðkomandi hevur skyldu til, um arbeiðsgevarin krevur tað, at koma við einari skrivligari váttan við greinligum upplýsingum um starvsaldur sín. Annars er galdandi tann regla, at ongin, sum er í starvi, fer niður í løn.
Stk. 3. Er talan um arbeiðstíð minni enn 20 tímar/viku, verður starvsaldurin roknaður lutfalsliga í mun til niðursetta tímatalið. Allar aðrar arbeiðstíðir roknast at geva fullan starvsaldur.
§ 5. Vanlig arbeiðstíð
Stk. 1. Vanliga arbeiðstíðin er 40 tímar um vikuna, har eingin onnur avtala er gjørd.
Stk. 2. Fyri maskinmeistarar við niðursettari arbeiðstíð verður lønin roknað lutfalsliga í mun til niðursetta tímatalið.
§ 6. Tímalønin
Stk. 1. Tímalønin er bruttománaðarlønin býtt við 173. Bruttománaðarlønin er løn samanber §3 og harafturat møgulig persónlig eykagjøld.
§ 7. Yvirtíðargjald
Stk. 1. Tær í § 3 ásettu lønir eru roknaðar fyri arbeiði innan fyri ta regluligu arbeiðstíðina á arbeiðsstaðnum.
Stk. 2. Tað eigur at komast undan yvirarbeiði um gjørligt.
Stk. 3. Fyri neyðugt yvirarbeiði verður goldið yvirtíðargjald soleiðis:
Frá kl. 17.00-21.00 verður goldið tímaløn + 40%
Frá kl. 21.00-24.00 verður goldið tímaløn + 60%
Frá kl. 24.00-07.00 og fyri arbeiði leygardagar, sunnudagar og fyri teir í § 8 nevndu frídagar verður goldið tímaløn + 100%.
Yvirtíðargjaldið verður latið fyri hvønn byrjaðan tíma.
Avtala kann gerast um at avspáka yvirtíðararbeiði. Avspáking verður samsvarandi yvirtíðarsatsinum.
Stk. 4. Omanfyri nevndu satsir eru galdandi, tá normalarbeiðstíðin, ið kann leggjast millum kl. 07.00 og 18.00, er millum kl. 08.00 og 17.00. Verður normaltíðin løgd annarleiðis, verða yvirtíðirnar at flyta tilsvarandi.
Stk. 5. Maskinmeistarar, ið fáa viðbøtur eftir §2, stk. 2, hava ikki rætt til yvirtíðargjald. Tó kann hóskandi samsýning verða veitt eftir umsókn annaðhvørt sum yvirtíðargjald ella avspáking, um álagt verður óvanliga drúgt yvirtíðararbeiði í styttri tíðarskeið
Stk. 6 Maskinmeistari, sum hevur tilkallivakt, verður frá mánadegi til og við fríggjadag kl. 24.00 løntur við vaktargjaldi I. Eftir fríggjadag til vanliga arbeiðstíð mánamorgun verður maskinmeistari løntur við vaktargjaldi II. Fyri tilkallivakt halgidagar og fastar frídagar verður vaktargjald II latin.
Vaktargjald I Vaktargjald II
15% av stig 1 í lønartalvuni 30% av stig 1 í lønartalvuni
§ 8. Fastir frídagar
Stk. 1. Jólaaftan, nýggjársaftan, ½ flaggdagurin, ½ grundlógardagurin, ½ Ólavsøkuaftan, Ólavsøkudagur og allir halgidagar eru frídagar.
Stk. 2. Hálvir frídagar kunnu verða lagdir saman til heilar frídagar um semja er um hetta millum arbeiðsgevara og løntakara. Hetta merkir, at hesir heilu frídagar liggja á einum av teimum hálvu frídøgunum, meðan tann hálvi arbeiðsdagurin verður vanligur fullur arbeiðsdagur. Verður arbeitt á einum heilum samanløgdum arbeiðsdegi, verður hetta lønt sum vanligur arbeiðsdagur.
§ 9. Ferða-, tíma‑ og dagpeningur
Stk. 1. Gjald fyri ferðing, tíma- og dagpening og nýtsla av egnum bili í tænastuørindum verður sum fyri tænastumenns landsins.
§ 10. Tagnarskylda
Stk. 1. Maskinmeistarin skal tiga um tey viðurskifti, sum hann í starvi sínum verður kunnugur við, og sum tað, av tí at málið er soleiðis háttað er neyðugt at dylja, ella verður honum álagt av yvirmonnum hansara. Tagnarskyldan heldur ikki uppat, tá ið hann fer úr tænastu.
§ 11. Uppsøgn, sjúka, eftirsitiløn v.m.
Stk. 1. Viðvíkjandi uppsøgn, sjúku, eftirsitilønv.m. verða ásetingarnar í løgtingslóg nr.13. frá 20.mars.1958 um starvsmenn at galda.
§ 12. Lívstrygging/eftirlønartrygging
Stk. 1. Hin 1. juni 2014 rindar arbeiðsgevarin 15 % av galdandi mánaðarløn, heruppií viðbøtur, í eina av báðum pørtum góðkenda eftirlønarskipan.
Stk. 2. Tey, sum hava nátt fólkapensjónsaldur, fáa ístaðin upphæddina, sum skuldi verið flutt sum eftirløn, útgoldna sum løn. Áðrenn upphæddin verður goldin, verða gjøld, sum skulu rindast samstundis sum lønin, tikin av upphæddini, soleiðis at útreiðslan hjá arbeiðsgevara verður óbroytt.
Sama er galdandi fyri persónar, sum smb. §1, stk 5 í eftirlønarlógini eru frítiknir fyri at rinda til eina føroyska eftirlønarskipan.
§ 13. Skeiðvirksemi
Stk. 1. Tá í arbeiðsgevarin sendir maskinmeistara á skeið, verður hetta gjørt uttan lønarmiss. Skeiðsútreiðslunar verða rindaðar av arbeiðsgevaranum, og ferðaútreiðslur verða latnar sambært reglunum í § 9.
§ 14. Farloyvi o.a.
Stk. 1. Maskinmeistari kann fáa farloyvi uttan løn, um tað ikki stríðir ímóti áhugamálum arbeiðsgevarans.
Fær maskinmeistari farloyvi í sambandi við útbúgving, ið tænir áhugamálum arbeiðsgevarans, kunnu partarnir gera avtalu um faloyvi við løn ella niðursettari løn. Farloyvi kann verða givið 1 ár hvørja ferð.
§ 15. Fyribils tænasta í hægri starvi
Stk. 1. Maskinmeistarar, sum eftir serligum boðum ella eftir frammanundan fast-løgdum arbeiðslagi fyribils røkja hægri starv í 5 arbeiðsdagar og meira samfelt, eiga í hesum tíðarskeiði at verða løntir við somu løn, sum teir høvdu fingið, um teir vóru settir í starvið.
§ 16. Limagjald
Stk. 1 Arbeiðsgevarin eftirheldur tað til eina og hvørja tíð galdandi limagjald til Maskinmeistarafelagið, í løtuni 1,0 % av allari útgoldnari løn.
§ 17. Seravtalur
Stk. 1. Í sáttmálatíðini skal vera møguligt at gera seravtalur millum Føroya Arbeiðsgevarafelag og Maskinmeistarafelagið, t.d. um størri tunnilsarbeiði.
Stk. 2. Fyri arbeiði í tunlum verður goldið serstakt gjald, sum er 9,35 % av viðkomandi lønarstigi.
§ 18. Álitisfólk og nevndarlimir
Stk. 1. Tá tað á einum arbeiðsplássi starvast í minsta lagi 3 limir í Maskinmeistarafelagnum, hava hesir limir rætt til at velja sær eitt álitisumboð, sum ikki kann verða uppsagt, uttan uppsøgnin hevur verið til viðgerðar millum Føroya Arbeiðsgevarafelag og Maskinmeistarafelagið.
Stk. 2. Til álitisfólk kann bert veljast tann, ið hevur fulltíðarstarv og hevur arbeitt á viðkomandi arbeiðsplássi í minsta lagi 1 ár uttan so, at tað av serligum umstøðum gerst neyðugt at víkja frá hesum.
Stk. 3. Bert virknir limir í Maskinmeistarafelagnum kunnu veljast til álitisfólk.
Stk. 4. Valið av álitisfólki hevur ikki gildi, fyrr enn tað er góðkent av Maskinmeistarafelagnum og fráboðað arbeiðsgevaranum.
Stk. 5. Í samráð við arbeiðsgevara fær álitismaðurin møguleika at taka sær av málum, sum viðvíkja starvsfeløgunum ella arbeiðsviðurskiftinum á arbeiðsplássinum í arbeiðstíðini, tó soleiðis, at tað stendst so lítið bági av hesum sum møguligt.
Stk. 6. Maskinmeistarar, sum eru valdir í nevnd Maskinmeistarafelagsins, skulu fáa heimild at fremja felagsarbeiði í vanligu arbeiðstíðini í givnum førum.
Stk. 7. Tá álitisfólk søkja um at sleppa á álitisfólkaskeið, fer arbeiðsgevarin at viðgera slíkar umsóknir við vælvild. Sama er galdandi fyri nevndarlimir í felagnum.
Stk. 8. Formaðurin/-kvinnan í Maskinmeistarafelagnum hevur rætt til farloyvi í mesta lagi 6 ár uttan løn, og arbeiðsgevarin skal hava starv tøkt, tá ið farloyvistíðin er av.
§ 19. Sáttmálatrætur
Stk. 1. Verður ósemja um arbeiði, sum ikki er tilskilað í sáttmálanum, skulu feløgini beinanvegin upptaka samráðingar um arbeiðs- og lønarviðurskifti hesum viðvíkjandi áðrenn farið verður til gerðarrætt.
Stk. 2. Allar trætur um røttu fatan av sáttmálanum verða lagdar fyri Fasta Gerðarrætt.
§ 20. Barsilsfarloyvi
Maskinmeistari, sum er settur í starv eftir hesum sáttmála, eigur rætt til barsilsfarloyvi sambært galdandi lóggávu.
§ 21. Gildi sáttmálans
Stk. 1. Sáttmálin hevur gildi frá 1. juni 2018 og kann sigast upp av báðum pørtum við 3 mánaða freist til ein fyrsta juni, fyrstu ferð 1. juni 2020.
Tórshavn, tann 6. juni 2018
MASKINMEISTARAFELAGIÐ FØROYA ARBEIÐSGEVARAFELAG


text:
Skuggbilder
Stuttsøgusavnið Skuggamyndir hjá Ingun Christensen er komið út á svenskum.
Everything we see is a shadow cast by that which we do not see, Martin Luther King, Jr.
Tað er forlagið Fri Press, ið hevur givið út. Joakim Lilljegren hevur týtt til svenskt, Sara Lundstedt hevur staðið fyri grafiska arbeiðinum við permuni.
Onki menniskja er ein oyggj, eru vit von at siga, og tað er eisini galdandi fyri føroyingarnar, har teir búgva í sínum oyggjabólki í Norðuratlantshavi. Í hesum níggju stuttsøgunum, sum fara fram í einum nútímans Føroyum, letur rithøvundurin fólk siga sínar søgur, so at vit sum lesararar hóma skuggamyndirnar aftan fyri tey. Søgurnar flættast saman og vísa, at vit á ein ella annan hátt ávirka hvør annan.
Soleiðis verður savnið hjá Ingun lýst á baksíðuni, og her á staðnum ynskja vit Ingun alt tað besta við svensku útgávuni!
Aftur


text:
Mín spurningur er tí, hvør hevur bílagt hetta karaktermorðið?
Politikkur06-03-2018 - 08:26 - Jóanis Nielsen
Eg kenni á mær, at eg noyðist at tala at, nú ágangurin er so stórur móti vinmanninum, Bjarna Hammer. Eg legði hús til føðingardagin hjá mær, har Bjarni í sínari tíð skal hava givið/selt rúsevnir. Hetta var í 2014, tá undirritaði fylti 40 ár. Eftir ein stuttan býtúr, har eg sjálvur fór heim áðrenn, kemur vinmaðurin heim(hann yvirnáttaði hjá okkum) og so eisini nøkur onnur menniskju. Tey komu inn gjøgnum garasjuna. Eg tók ímóti teimum og var um tey alla tíðina. Eg lat hesi sita eina løtu, men segði so, at tey máttu fara.
Eg kann til eina og hvørja tíð sláa fast við sjeytummaseymi, at eg og konan høvdu aldrin loyvt hvørki nýtslu ella sølu av rúsevnum í okkara heimi og tað gekk heldur ikki fyri seg tað kvøldið! Hatta er tann svartasta lygn!
Eg var sjálvur til staðar meðan hesi fólkini vóru inni hjá okkum. Bjarni fór stórt sæð í song beinanvegin og eg koyrdi tey vitjandi út stutt aftaná.
Tað er mær óskilligt at miðlarnir siga seg hava keldutilfar, men gera sær ikki tann ómak at eftirkanna alt og spyrja meg og konuna, ið hava verið til staðar og enntá eiga húsið har hetta skal hava gingið fyri seg!
Ódámliga viðgerðin av vinmanninum luktar langan veg av einari samansvørjing, hvørs endamál er at hundsdálka Bjarna Hammer og fáa hann burtur úr føroyskum politikki, kosta hvat tað kosta vil!
Mín spurningur er tí, hvør hevur bílagt hetta karaktermorðið?
Bogi Hentze


text:
Brennir tú fyri góðari tænastu til kundan? Vit sóknast eftir einum dugnaligum kundaráðgeva til Kundatænastuna.
Deildin Kundatænastan er eitt týðandi bindilið millum kundan og Betri og ein avgerandi liður í arbeiðnum at røkka visjón okkara at vera fremsta val føroyinga. Á Kundatænastuni starvast 12 kundaráðgevarar, 3 sum eru í lestrarstarvi, umframt at bankanæmingar javnan eru á deildini.
Høvuðsuppgávan hjá Kundatænastuni er við nærleika og nærlagni at skapa varandi og lønandi sambond við okkara kundar. Kundatænastan hevur servitan innan netbanka, kort og gerandis bankaviðurskifti. Kundatænastan samskiftir dagliga við okkara kundar umvegis telefon ella teldupost og vegleiðir kundum okkara í at brúka okkara talgildu amboð.
Starvið
Sum partur av Kundatænastuni kemur tú at veita okkara kundum ráðgeving og vegleiðing innan sjálvgreiðslu, netbanka, kort og gerandis bankaviðurskifti. Eisini er uppgávan at vegleiða kundum okkara – skjótt og væl - at nýta okkara talgildu amboð, soleiðis at kundar í størst møguligan mun sjálvir kunna avgreiða síni vanligu bankaviðurskifti.
Vit vænta, at tú
Vit bjóða
Eitt spennandi og avbjóðandi starv í einum samtaki í stórari menning. Ein fjølbroyttan arbeiðsdag og góðir møguleikar fyri persónligari og fakligari menning.
Nærri upplýsingar um starvið fáast við at venda sær til Fíu Selmu Nielsen, leiðara á Kundatænastuni, á telefon 348348 , teldupostur fsn@betri.fo, ella Fanny Petersen, HR-leiðara, á telefon 348530, teldupost fp@betri.fo.
Starvið verður sett skjótast gjørligt, og lønin verður sambært sáttmálan millim FAG og YTF.
Skrivlig umsókn skal sendast til starv@betri.fo og vera okkum í hendi í seinasta lagi 24. september 2018.


text:
Sverri Egholm
10.10.2017 - 23:16
Forsetin í Katalonia, Carles Puigdemont, segði í talu fyrr í kvøld í katalonska tinginum, at hann fer at fylgja fólksins vilja, og gera Katalonia til eina sjálvstøðuga tjóð.
Men avgerð er tó tikin um at bíða í nakrar vikur, og leggja upp til dialog. Ætlanin er at fremja loysingina í samráðingum við sponsku stjórnina, segði hann sambært dr.dk.
- Valúrslitið var eitt ja til loysing, og tað er tað, sum vit fara víðari við, segði Puigdemont fyrr í kvøld.
Forsetin harmaðist eisini um samstarvið við sponsku stjórnuna, sum frá byrjan hevur lýst fólkaatkvøðuna um loysing ógyldiga og eisini royndi at forða fyri, at fólk sluppu at atkvøða.
43 prosent av veljarunum í Katalonia luttóku, og 90 prosent av teimum atkvøddu fyri loysing.
Spanski forsetin, Mariano Rajoy, hevur gjørt tað greitt, at hann fer at gera alt fyri at forða fyri, at Katalonia loysir frá Spania.
Kelda: Danmarks Radio


text:
Ársins Summar Festivalur bjóðar stórfingna gospelkonsert á Vágsbø. Fýra føroyskir solistar fara at framføra kendar gospelsangir saman við væl spælandi bólki.
Solistarnir verða Vanja Carlsen, Heine Lützen, Fríðbjørg Jensen og Ólavur á Váli Olsen.
Hetta verður ein nostalgisk gospelkonsert við kendum sangarum, sum fara at syngja sangir, ið mong munnu kenna frá útgávum og útvarpi.
Vanja Carlsen fer at syngja nakrar av sangunum, ið hon innspældi sum ung genta – eitt nú »Tað lítla ljós« og »Eyga oyra fótur«. Hetta vóru sangir, sum føroyingar veruliga tóku til sín.
Heine Lützen var eitt skifti sangari í bólkinum Samsint, sum gav eina útgávu út. Heine fer á hesari konsertini at syngja sangir hjá Samsint – til dømis »Vit vóru orsøk«.
Fríðbjørg Jensen hevur verið sera nógv spæld í føroyskum útvarpi, og nú kemur hon fyri fyrstu ferð á Summar Festivalin at syngja. Fríðbjørg fer at tríva í sangir sum »Góðir vinir« og »Sonur mín«.
Ólavur á Váli Olsen fer á hesari konsert at tulka sangir, sum mammubeiggin Ólavur á Váli, sáli, innspældi og var kendur fyri at syngja. Ólavur á Váli var ein fyrimynd fyri tann unga navna, og nú fer Ólavur á Váli Olsen at heiðra mammubeiggjan, sum var framúr góður sangari. Ólavur á Váli Olsen fer at syngja sangir sum »Mær er sagt um ein stað« og »Flytifuglarnir«.
Solistarnir fara at framføra saman við bólki, sum verður mannaður við hesum tónleikarum: Henning Nicodemussen (trummur), Jónsvein Heinesen (ljómborð og kór), Noe Chaparro (gittar), Kristoffur Mørkøre (bass), Laila Carlsen (kór) og Barbara Chaparro (kór).
Gospelkonsertin verður á Vágsbø leygardagin 11. august kl. 16.00.


text:
Seinastu 4 dagarnir hava 4 venjarar og 1 svimjisambandsumboð verið á skeið í norsku merkjaskipanini, at læra at læra onnur um skipanina. Skeiðið vísti seg at verða sera áhugavert, serliga tí at undirvísarin var so royndur sum instruktørur og venjari, líka frá vatntilvenjing til landslið, umframt at hava hollar royndir innan svimjisambandsarbeiði.
Tey sum luttóku vóru øll úr FLOT, við tað at hetta felag tíverri er tað einasta sum veruliga tók merkjaskipanina til sín, tá einaferð fyri 10 árum síðani. Við høvuðsvenjaranum Rúna Gaardbo á odda, við tað at hann um nakar umboðar merkjaskipanina í Føroyum. Afturat honum vóru so Pálin og Halda Olsen, umframt undirriitaði, sum í dag venja viðkomandi nýggjar svimjarar í FLOT. Hartil luttók Jórun Eið úr Skeggjum eisini, sum umboð fyri SSF.
Undirvísarin var 65 ára gamli Per Irgens úr Noregi, sum hevur roynt so gott sum alt innan svimjiundirvísing. Einaferð ein succésríkur svimjivenjari í Grimstad, sum hevði upp til 11 landsliðssvimjarar í senn hóast býurin bara hevur einar 12.000 innbúgvarar og stórar grannar. Seinni knýttur at landsliðnum, sum venjari, fysioterapeutur og sikkurt svimjisambandsumboð eisini. Royndi í nøkur ár við stórari eydnu at reka sín egna svimjiskúla, sum hann so meira ella minni livdi av at hava. Hevur í dag mest skeið í merkjaskipanini og lívbjarging, umframt at vera norskur frásøgumaður hjá Eurosport.
Og so hevur hann ikki minst skrivað nýggju bókina “Slik lærer du å svømme” saman við tiltikna Ørjan Madsen, sum í dag er sports-chef hjá týska svimjilandsliðnum. Hendan bók greiðir sum navnið sigur frá fyrstu fasunum í svimjiskúlanum, og er fyrsta fyrsta av trimum grundbókum hjá norska svimjisambandinum.
Skeiðið skuldi kanska mest vera um sjálva merkjaskipanina, men varð skjótt um hvussu man byggur upp og rekur ein slíkan skúla, umframt at vit sjálvsagt fingu góð ráð og leiðbeining í hvussu man lærir børnini grundleggjandi evnini: Vatntilvenjing, kaving, flóting, glíð og framdrift. Hareftir fóru vit víðari til einstøku svimjigreinarnar og vendingar.
Skeiðið var sum heild ógvuliga drúgt men áhugavert. Vit vóru á skeið frá kl 9 til 18 mánadag, 9 til 18:30 týsdag og 9 til 18:30 mikudag, umframt eina løtu í morgun eisini (frá 9 til 12). Bara í gjár vóru vit í hylinum 4 ferðir, í umleið 6 tímar tilsamans. Hann hevur yvirhøvur nógv góð fiff, og vónandi finna vit 5 so útav at geva lærdómin víðari, nú gongd skal koma á at læra onnur um skipanina eisini.
Per biður forrestin heilsa, at tey løgdu merki til føroyingarnar á HM í Melbourne. Norska svimjisambandið hevði sum krav at landsliðssvimjarar skuldu annaðhvørt betra seg ella (um tey eru á heimsstøði) í øllum førum svimja upp til sítt besta. Hetta kláraðu tey vist nokk so dánt, men Per heldur at føroyingarnir slógu í øllum førum øll tey norðurlendsku londini í betringum. Har vóru jú bara trý føri har føroysku svimjararnir ikki settu bestu tíð. Og hartil helt hann at støðið var ógvuliga høgt hjá føroyingunum.
Per Irgens skal forrestin vera speakari á internationala svimjistevnan Bergen Swim Festival, sum verður í Bergen 5. – 6. mai 2007, eina viku eftir FM, og sum eg fyrr havi skrivað um her. Hann sær sjálvsagt gjarna at vit senda nakrar av okkara góðu svimjarar yvir har tá, at seta okkum í enn meira í respekt millum norðmenn. Alexander Dale Oen burdi verið har tá, við tað at hann venur í Bergen til dagliga (norðurlendskur methavari í bringusvimjing hjá monnum, sum tíverri ikki náddi nakað heiðursmerki í Melbourne, hóast hann svam 3. bestu tíð yvirhøvur).


text:
Miðnám í Vestmanna bjóðar nú øðrum vælkomnum at brúka hentleikarnar í nýggja skúlabygninginum.
Ráðstevnuhøli til 70 fólk, starvsstovu til kemiskar og lívfrøðiligar royndir og høli til fiska- og matframleiðslu. Legg afturat hesum hugnaliga umhvørvið Inni á Fjørð, har eitt nú Vestmanna Tourist Centre liggur við matstovu og søgusavni, so hevur tú karmarnar um eina væleydnaða ráðstevnu ella fundarvirksemi av øðrum slagi.
Ráðstevnuhøli
Fleiri virki og stovnar hava brúkt ráðstevnuhølini á nýggja skúlanum, tá skúlin ikki hevur brúkt tey í undirvísingini. Eitt nú hava Eik banki, SEV, Elektron og Yrkisdepilin leigað ráðstevnuhølið á skúlanum, sum hevur alla framkomna tøkniliga útgerð til fundir og framløgur.
Matstovan Fjørukrógvin í Vestmanna Tourist Centre liggur tætt upp at skúlanum og er altíð tilreiðar at lata mat í sambandi við ráðstevnur ella onnur tiltøk. Nýggja og forkunnuga Søgusavnið, sum liggur á ovaru hædd í Fjørukrónni, er eitt frískligt og spennandi innslag, sum fundurin ella tiltakið kann “peppast upp við”.
Um áhugi er fyri at leiga ráðstevnuhølið, har matur og/ella útferð til eitt nú Vestmannabjørgini er við, kunnu tit vitja inn á heimasíðuna www.fjorukrogvin.fo - trýst á ráðstevnur. Til ber at senda Fjørukrónni teldupost og fáa eitt samlað tilboð.
Royndarhøli
Umframt vanligu starvsstovuna hevur skúlin eitt høli til fiska- og matframleiðslu, sum vinnuvirkir kunnu brúka til royndar- og menningarvirksemi eftir tørvi.
Hølið er útgjørt við góðkendum sóttreinsingaranleggi, sum sóttreinsar frárenslið, sum rennur út úr húsunum. Hetta er ein treyt fyri at kunna arbeiða við alifiski.
Skúlin bjóðar áhugaðum virkjum at brúka høli og útgerð til menningararbeiði. Her er tað bara hugflogið, sum setir avmarkingarnar.
Mentunardepil
Matar- og ráðstevnuhølið á skúlanum er sera vælegnað til eitt nú filmsframvísingar og fyrilestrar.
Tí tekur skúlin fegin ímóti uppskotum til tiltøk, sum kunnu vera av lokalum, almennum og vinnuligum áhuga.


text:
Boblan í Havn
19. juni 2018
Nú er aftur galið í Havn, tí so nógv hús standa tóm, og nú vil býráðið, at landsins myndugleikar broyta lógina, so tey sleppa at áseta bústaðarskyldu á tey, sum eiga hús í kommununi.
Er tað ein máti at fáa meira inntøkur í kommunukassan hjá havnarmonnum?
Hatta fer ikki at broyta tað stóra. Tey siga, at so lítið lív er í grannalagnum, og hetta skal so tvinga fólk at flyta inn í summarhúsini hjá sær. Tað einasta, sum hendir er, at ein familjulimur skrásetir seg at búgva í summarhúsinum í Havn, og so skal hann gjalda skatt til Tórshavnar kommunu.
Um hatta skal verða framferðin, so er tað ikki mera enn rímiligt, at borgarar í Tórshavnar kommunu skulu flyta/ skráseta seg til at búgva í teimum ymsu kommununum kring landi, har tey eiga summarhús.
Tað er kanska ikki so býtt, tí at tað standa meira tóm hús uttanfyri Tórshavnar kommunu. So fáa tær smærru kommunurnar meira pengar í kommunukassan, sum annars høvdu endað í Havn.
Marius Høgnesen
RN
Aftur


text:
mandag den 18. november 2013
Ger tína egnu slikkautomat :)
Eg havi leingi ætlað mær, at gjørt eina "slikkautomat" og nú er hon endiliga gjørd :)
Sá fyrstuferð hetta hugskot inni á Pinterest. Har kann ein finna mangt og hvat, sera stuttligt at "surfa" inni á har.
Um tú ynskir at gera tær eina slíka "slikkautomat" so er tað einasta tær nýtist:
Urtapotskjúlara við undirskál
Glaskúlu ca. 20cm dia.
Greb
Lím
Málin ella spray
Kanska eitt sindur av tape at prýða við
Eg havi valt at gera mína ljósareyða av tí at eg elski ljósareytt ♥ ♥ ♥ Men hon hevði eisini veri rættiliga fitt ljósablá :) Og so hóskar hon væl til Green Gate :)
Trýst her
Og tú kanst síggja hvussu ein "slikkautomat" verður gjørd
Indsendt af Rúna Niclasen kl. 13.35
Etiketter: Green Gate :)
Abonner på: Kommentarer til indlægget (Atom)


text:
4.234 harur skotnar í 2017
mentan04-01-2018 - 15:09 - Jóanis Nielsen
Hetta er 44% mein enn í 2016, tá teir fingu 2.950 harur. Hetta vísir ein fyribils uppgerð, sum var gjørd, 4. januar. Eisini túratalið er nakað hægri fjør. Higartil eru skrásettir 468 túrar fyri 2017, móti 451 árið fyri. Úrslitið fyri 2017 er tó ikki tað endaliga, tí enn koma tøl inn.
SKÁLATOFTAHAGI BESTUR
Raskastir at skjóta í 2017 vóru teir í Skálatoftahaga, sum liggur á eystursíðuni, norðarlaga á Borðoynni, og hoyrir til gomlu markatalsbygdina Skálatoftir. Teir skutu tilsamans 280 harur, sum teir fingu á 7 túrum. Teimum á baki vóru teir í Neshaga í Vestmanna, við 172 harum á 14 túrum. Á triðja plássi eru harumenninir, sum hava skotið í Norðurtriðingi, Norðaripartur í Sørvági, eisini nevndur Norðurtriðingur - Uttanfyri Ánna. Teir fingu 146 harur, sum teir skutu á 10 túrum.
Úrslitini eru tó bara fyribils, tí enn koma tøl inn, og tá øll tølini eru skrásett, man samlaða talið fara at nærkast teimum 5.000 harunum.
Úrslitini frá teimum einstøku harutúrunum kring landi og samanteljingar síggjast á heimasíðuni “Haran.fo”.
Mynd 1: Samlaða haruveiðan í Føroyum árini 2012 til 2017. Tølini fyri 2017 eru tó bara fyribils,
tí tað eru fleiri, sum enn ikki hava skrásett túrarnar.
ENN MANGLA FLEIRI TØL
Enn eru tó fleiri harumenn, sum ikki hava skrásett veiðuna. Eg fari tí at heita á teir, um at skráseta seinastu tølini, so eg kann fara undir at skriva tað endaligu frágreiðingina um Haruveiðan í Føroyum í 2017.
Tølini skulu skrásetast á heimasíðuni “Haran.fo”. Eisini ber til at ringja til mín (Eyðfinn Magnussen ) á tel 26 58 31


text:
Enn eitt oljufelag hevur sett beina kós móti leiðunum millum Hetland og Føroyar. Talan er um Spirit Energy, sum eftir øllum at døma sær stórar framtíðar møguleikar á Atlantsmótinum og tí fegið vil gera íløgur í hesum økinum. Felagið hevur gjørt av at keypa 50% av tveimum av loyvunum hjá oljufelagnum Hurricane Energy har suðuri á Atlantsmótinum. Hurricane Energy er annars í løtuni í ferð við at útbyggja Lancaster oljukelduna, sum liggur nærhendis og sunnan fyri stóru oljukeldurnar Foinaven og Schiehallion. Felagið eigur eisini fleiri aðrar oljukeldur í grannalagnum, eitt nú Lincoln og Warwick, har tað nú hevur selt 50% til Spirit Energy, ið er dótturfelag hjá stóra oljufelagnum Centrica.
Leiðslan í Spirit Energy heldur oljuleiðirnar hjá Hurricane har suðuri á Atlantsmótinum vera so mikið áhugaverdar, at tað longu hevur gjørt av at fara undir at bora tríggjar brunnar og annars fyrireika útbygging av Lincoln og Warwick keldunum, sum kunna knýtast í Lancaster útbyggingina hjá Hurricane Energy í grannalagnum. Felagið hevur gjørt av fyribils at brúka umleið 1,5 mia. kr. til hetta arbeiðið. Tað hevur eisini longu gjørt avtalu um leigu av boripallinum Transocean Leader, sum fer undir boriverkætlanina í 2019.
Meðan Lancaster oljukeldan, sum er høvuðskeldan í hesum nýggja oljuøkinum vestan fyri Hetland, eftir ætlan fer undir framleiðslu tíðliga í 2019 við m.a. at brúka framleiðsluskipið Aoka Mizu, so fer framleiðslan frá Lincoln og Warwick keldunum, ið verða knýttar í umrødda framleiðsluskip, at byrja árið eftir ella so. Mett verður at tað liggja goymdar upp til 2 mia. tunnur av olju á umrøddu oljuleiðunum. Higartil hevur Hurricane Energy arbeitt við eini minni útbygging, sum so skal vera framtíðar grundarlagið undir eini størri útbygging. Nú eitt nýtt oljufelag hevur víst eg at vilja vera partur av útbyggingum í hesum økinum, so hevur tað stóra jaliga ávirkan á útbygging av øllum økinum.
At hesar nýggju oljuleiðirnar í løtuni fáa so nógv umrøðu í altjóða oljumiðlum kemst fyrst og fremst av, at her er talan um eitt nýtt slag av framleiðslu, ið verður nevnt ”fractured basement”, har oljan liggur goymd í sjálvum grundfjallinum. Um royndirnar við hesum slagnum av framleiðslu verða væleydnaðar, so kunnu tær fáa ávirkan á oljuleiting og framleiðslu aðrastaðni á Atlantsmótinum eisini.
Við nýggju útbyggingunum verður eisini undirstøðukervið vestan fyri Hetland útbygt. Tað kann so aftur fáa týdning fyri virksemið á Atlantsmótinum sum heild.


text:
Bygdarhandilin hevur stóran týdning
Ein kanning, sum Granskingardepilin fyri Samfelagsmenning hevur gjørt, vísir at 90% av teimum, sum búgva á bygd, meina, at bygdarhandilin hevur sera stóran týdning fyri tað einstøku familjuna og fyri bygdina.
Tey siga eisini, at umframt møguleikan at keypa gerandisvørur, er handilin eisini eitt sosialt tiltak, har tey hitta onnur og fáa eitt gott prát. Men kanningin vísir samstundis, at bygdarhandilin hevur stórar avbjóðingar, tí bert 39% av bygdarfólkinum keypir allar sínar vørur har, meðan 38% keypa helvtina ella minni enn helvtina av vøruni í bygdarhandlinum.
Altjóða granskingarverkætlan
Kanningin er partur av NPP-verkætlanini ”Tín bygdarhandil”, ið er ein granskingarverkætlan, sum Granskingardepilin er partur av saman við granskarum úr Írlandi, Íslandi, og Finnlandi.
Í Føroyum eru tilsamans 7 bygdahandlar við, og fevna hesir um bygdirnar: Viðareiði, Hvannasundi, Oyndarfjørð, Nólsoy, Hvalba og Porkeri. Og eru tað húski í hesum bygdum, sum hava luttikið í kanningini.
Spurnakanning millum húskini
Í spurnakanningini varð umframt týdningin av handlinum, eisini spurt um vøruúrvalið og tænastuna sum heild. Sum heild er kundin væl nøgdur við tænastuna í bygdarhandlinum. Men tað eru nøkur viðurskifti, ið kundu verið betri. Eitt nú halda fleiri enn 50% at prísurin á vøruni skuldi verið lægri og vøruúrvalið størri.
Tær vørur, ið kundin saknar mest eru feskar vørur, fleiri kjøtvørur, grønmeti og frukt. Tey allar flestu er væl nøgd við úrvalið av vanligum turrvørum og frystum vørum, tey eru eisini væl nøgd við úrvalið av m.a. mjólk, osti og breyðvørum.
Tann størsta avbjóðingin hjá bygdarhandlinum, sambært hesi kanning er, at handilin kemur í tvístøðu millum at noyðast at hava eitt breitt og gott úrval av øllum vanligum vørum, eisini frískum vørum, og tí lítla kundagrundarlagnum, handilin hevur.
At ein triðingur av bygdarfólkinum eru tryggir kundar, meðan restin bara keypir av og á, ger tað trupult at laga vøruúrvalið til kundan.
Kanningin vísir eisini at hetta er ein ítøkiligur trupulleiki, tí ofta gerast vørurnar ov gamlar ella farna út um datomerkingina. Hetta gongur út yvir tænastustøðið og avkastið hjá handlinum.
Handilin á bygd er sárbarur, bæði tí kundargrundarlagið er lítið og tí at stóru handlarnir í meginøkinum hava møguleika at bjóða tilboð við sera lágum prísum.
Hóast bygdarhandlarnir hava eitt prísstøði á hædd við handlar í meginøkinum, so kunnu teir ikki kappast við serligu tilboðini. Fyri at bøta um hetta, eru fleiri av bygdarhandlunum limir í handilssketum Merko ella Samkeyp, men hetta munar bert smávegis.
Myndugleikar aðrastaðni taka trupulleikan í álvara
Í okkara grannalondum hava lands- og lokalir myndugleikar í fleiri økjum tikið trupulleikarnir hjá bygdarhandlunum í álvara. Teir royna at stuðla undir handilin við m.a. ráðgevandi tiltøkum, ábøtum á flutningsviðurskifti og m.a. við at keypa lokalt.
Í Føroyum eru tað serliga handlarnir á Viðareiði og í Norðdepli/Hvannasundi, ið líða undir, at flutningurin við vørubilum er skerdur norður um fjall. Hjá teimum er neyðugt, at umskipa alla vøru í Klaksvík.
Endamálið við verkætlanini ”Tín bygdarhandil” er, at Granskingardepilin, saman við handlunum og stovnum í útjaðaranum, bæði í Føroyum og grannalondum okkara, skapa loysnir (eitt koncept), ið gera tað lættari at reka handil í útjaðaranum og fáa eitt avkast.
Úrslitið av hesar verkætlanini vísa, at tað er ein fyrimunur fyri bygdarhandlarnar, um teir í størri mun enn nú, gerast ”multifunktionellir, t.v.s. hava eitt breitt útboð av tænastum, eitt nú møguleikan at fáa sær ein kaffimunn í handlinum, keypa bløð, posta, taka pengar út, keypa apoteksvørur, fara ókeypis á internetið og skipa serlig tiltøk fyri ferðavinnuna.
Størsta avbjóðingin liggur tó í lokalsamfelagnum, ella hugburðinum hjá bygdarfólkinum til handilin. Tí um bygdarfólki ikki bakkar upp og keypir meira lokalt, ber illa til at yvirliva. Men hetta inniber eisini, at handilin á bygd, í samstarvi við kundan, lagar vøruúrvalið og tænastuna til tørvin. Tað eru júst hesi viðurskifti, ið henda verkætlan ”Tín bygarhandil” vónandi kann veita eina hjálpandi hond við.
Altjóða fíggjað verkætlan
Verkætlanin er fíggja av NPP – Northern Perephery Programme, sum er útjaðaragrunnur hjá ES, Granskingardeplinum fyri Samfelagsmenning og NORA.
Í Føroyum hava umframt Granskingardepilin, eisini Handilsskúlan í Kambsdali, nakrar kommunur og aðrir viðkomandi myndugleikar luttikið í verkætlanararbeiðinum.
Hava tit spunrningar, so kunnu tit venda tykkum til Olgu Biskopstø, verkætlanarleiðara, á olga(at)socdev.fo ella á tlf. 292592
Granskingardepilin fyri Samfelagsmenning
-
19.09.2018 SetriðTalgilda tín býKomandi fríggja- og leygardag (21.-22. september) verður ski...
-
12.09.2018 Føroyamálsdeildin Til lesandiFara vit heldur at speaka enskt?“Størsti mentanarvarðin er føroyska málið, og at tað má taka...
-
11.09.2018 Altjóða SkrivstovanMarkleys Útbúgving 2018Í ár verður Markleys Útbúgving fyriskipað hósdagin 13. septe...


text:
Slepp tær undan órógv á arbeiðsplássinum
Teldupostar, telefonir og starvsfelagar, sum
krevja okkara uppmerksemi mitt í arbeiðinum, kunnu vera órógvandi. Í seinasta
enda kunnu avbrotini enda við ørkymlan og strongd, vísir ein kanning.
Tú átti at hugsa
teg um, áðrenn tú næstu ferð prikar ein starvsfelaga niður á økslina. Met
heldur fyrst um, hvørt tíni ørini eru so týdningarmikil, at tað loysir seg at
órógva starvsfelagan miðskeiðis í sínum arbeiði.
“Tað kann nevniliga
vera rættiliga órógvandi, at avbróta arbeiðið hjá einum starvsfelaga,” sigur
Kim Steen Nielsen, sum hevur eina master í sálarfrøði.
Hann sigur, at um
tú situr og hevur fokus á arbeiðið og verður avbrotin, kann tað ganga long tíð,
áðrenn tú kemur uppaftur á tað sama stigið í arbeiðinum.
“Tað ávirkar
góðskuna og mongdina av arbeiðinum, tú skalt gera restina av degnum,” sigur Kim
Steen Nielsen.
Kann geva strongd
Amerikanski
granskarin, Gloria Mark, hevur kannað, hvussu avbrot í arbeiðinum ávirka fólk.
Hon er komin fram til, at avbrot gera, at tú fert at arbeiða uppaftur skjótari,
og tað gevur nei-ligar kostnaðir. Hon sigur eisini, at aftaná avbrot í 20
minuttir, kenna starvsfólk seg nógv meira trýst og ørkymlað.
Kim Steen
Nielsen, sum er løgfrøðingur umframt at hava eina master í sálarfrøði, er ikki
í iva um, at avbrot í arbeiðinum eru rættiliga órógvandi.
“Avbrotini hava
eina nei-liga ávirkan á arbeiðið og á sjálvt nervalagið. Meira trýst, tú kemur
út fyri, størri er vandin fyri at fáa strongd. Strongd hevur ta ávirkan, at tú
sum heild fært truplari at miðsavna teg og at minnast – og tað er sjálvstyrkjandi,
sigur Kime Steen Nielsen.
Kelda: Samvirke